cyanic-selkie/wikianc huggingface dataset:
ಟ್ಯಾಬ್ಲೆಟ್ ಕಂಪ್ಯೂಟರ್
ಡೆಸ್ಕ್‌ ಟಾಪ್‌
ಟ್ಯಾಬ್ಲೆಟ್ ಕಂಪ್ಯೂಟರ್ (ಟ್ಯಾಲ್ಲೇಟ್ ಪಿಸಿ) ಯು ಸುಲಭವಾಗಿ ಒಯ್ಯಲಯ ಸಾಧ್ಯವಾಗುವ ಪರ್ಸನಲ್ ಕಂಪ್ಯೂಟರ್ ಆಗಿದ್ದು, ಇದು ಟಚ್‌ಸ್ಕ್ರೀನ್‌ ಅನ್ನು ಪ್ರಾಥಮಿಕ ಇನ್‌ಪುಟ್‌ ಡಿವೈಸ್ ಆಗಿ ಒಳಗೊಂಡಿದೆ. ಇದು ಕ್ಲಾಸಿಕ್ ಡೆಸ್ಕ್ ಟಾಪ್ ಒಎಸ್‌ನ ಕಾರ್ಯ ನಿರ್ವಹಣ ವ್ಯವಸ್ಥೆಯಡಿ (ಪರಿಸ್ಕೃತ) ಕಾರ್ಯ ನಿರ್ವಹಿಸುತ್ತದೆ. ಇದನ್ನು ವೈಯಕ್ತಿಕವಾಗಿ ಬಳಕೆ ಮಾಡಲು ಸಾಧ್ಯವಾಗುಂತೆ ವಿನ್ಯಾಸಗೊಳಿಸಲಾಗಿದೆ. ೨೦೦೦ ಮತ್ತು ೨೦೦೧ (೬೨)ರಲ್ಲಿ ಮೈಕ್ಟೊಸಾಪ್ಟ್ ತನ್ನ ಪ್ರಧಾನ ಕಲ್ಪನೆಯಡಿಯಲ್ಲಿ ಇದನ್ನು ರೂಪಿಸಿತು. ಡೆಸ್ಕ್ ಟಾಪ್‌ನ ಕಾರ್ಯ ನಿರ್ವಹಣ ವ್ಯವಸ್ಥೆಯ ಯಾವುದೇ ಪರ್ಸನಲ್ ಕಂಪ್ಯೂಟರ್ ಕಂಪ್ಯೂಟರ್‌ನ ಟ್ಯಾಬ್ಲೇಟ್ ಆಕಾರವನ್ನು ನಿಸಂಕೋಚವಾಗಿ ಬಳಸಲು ಶಿಫಾರಸು ಮಾಡಲಾಗಿದೆ.
ಹಳೆಯ ಟ್ಯಾಬ್ಲೇಟ್ ಪರ್ಸನಲ್ ಕಂಪ್ಯೂಟರ್‌ಗಳು x೮೬ ಆಧಾರಿತವಾಗಿದ್ದು, ಇವುಗಳನ್ನು ಸಂಪೂರ್ಣವಾಗಿ ಪರ್ಸನಲ್ ಕಂಪ್ಯೂಟರ್‌ ಒಎಸ್‌‍ಗಳ ರೀತಿಯಲ್ಲಿ ಅಲ್ಪಸ್ವಲ್ಪ ಬದಲಾವಣೆ ಮಾಡಿ ನಿರ್ಮಿಸಲಾಯಿತು.(ಉದಾಹರಣೆಗೆ, ವಿಂಡೋಸ್ ಮತ್ತು ಅಬಂಟು ಲಿನಕ್ಸ್). ಇದರಲ್ಲಿ ಸಾಂಪ್ರದಾಯಿಕ ಕೀಬೋರ್ಡ್‌, ಮೌಸ್‌ನ ಬದಲಾಗಿ ಸಾಂಪ್ರದಾಯಿಕ ಬದಲಿಗೆ ಸುಧಾರಿತ ಟಚ್ ಸ್ಕ್ರೀನ್‌ಗಳ ಬೆಂಬಲದೊಂದಿಗೆ ಬಳಸಲಾಗುತ್ತಿದೆ. ವೈಶಿಷ್ಟತೆಯಿಂದ ಕೂಡಿರುವ ಹೊಸ ಟ್ಯಾಬ್ಲೇಟ್ ಪರ್ಸನಲ್ ಕಂಪ್ಯೂಟರ್ ಸ್ಟೆಲಸ್‌ ಅಗತ್ಯವಿದೆ. ವೈಶಿಷ್ಟವಾದ ಡೆಸ್ಕ್ ಟಾಪ್ ಪರ್ಸನಲ್ ಕಂಪ್ಯೂಟರ್ ಕಾರ್ಯನಿರ್ವಹಣೆಗೆ ಕ್ಲೋಸ್ ವಿಂಡೋ ಬಟನ್ ಹಾಗೂ ಜಿಯುಐ (ಗ್ರಾಫಿಕಲ್ ಯುಸರ್ ಇಂಟರ್‌ಫೆಸ್ ವಿಡ್ಜೆಟ್‌ನ ಅಗತ್ಯವಿದೆ.
ಉಪಕರಣ ವಿನ್ಯಾಸ
, x೮೬ ಮತ್ತು ಎಆರ್‌ಎಂಎನ್ನುವ ಈ ಎರಡು ಪ್ರಮುಖ ವಿನ್ಯಾಸಗಳು ಮಾರುಕಟ್ಟೆಯಲ್ಲಿ ಸ್ಪರ್ಧೆಯಲ್ಲಿದೆ. x೮೬ ಸೇರಿದಂತೆ x೮೬-೬೪ ಟ್ಯಾಬ್ಲೆಟ್ ಪರ್ಸನಲ್ ಕಂಪ್ಯೂಟರ್‌ಗಳಲ್ಲಿ ಹೆಸರು ಪಡೆದುಕೊಂಡಿದೆ. ಏಕೆಂದರೆ ಇದರ ಬಳಕೆ ಲ್ಯಾಟ್‌ಟಾಪ್‌ಗಳಲ್ಲಿದ್ದು, ಸಾಮಾನ್ಯ ಸಾಪ್ಟ್‌ವೇರ್ ಮತ್ತು ಹಾರ್ಡ್‌ವೇರ್‌ಗಳನ್ನು ಉಪಯೋಗಿಸಲಾಗುತ್ತಿದೆ. ಇದು ವಿಂಡೋಸ್ ಆವೃತ್ತಿಯ ಮೂಲಕ ಕಾರ್ಯ ನಿರ್ವಹಿಸುತ್ತದೆ. ಜೂಜೂ(JooJoo) ವಿನಂತಹ ನಾನ್-ಪರ್ಸನಲ್ ಕಂಪ್ಯೂಟರ್ ಆಧಾರಿತ x೮೬ ಟ್ಯಾಬ್ಲೆ‌‍ಟ್‌ಗಳಿವೆ. ಐಪಾಡ್ (ಐಪ್ಯಾಡ್‌)ನ ಯಶಸ್ಸಿನಿಂದಾಗಿ ಎಆರ್‌ಎಂ ಹೆಸರನ್ನು ಗಳಿಸಿಕೊಂಡಿದೆ. ಮೊಬೈಲ್ ಕಂಪ್ಯೂಟರ್‌ಗೆ ಎಆರ್‌ಎಂ ಹೆಚ್ಚು ಶಕ್ತಿ ಮತ್ತು ವೌಲ್ಯ ಸಾಮರ್ಥ್ಯ ಮೊಬೈಲ್ ಕಂಪ್ಯೂಟರ್ ಜನಪ್ರಿಯವಾಗುತ್ತಿದ್ದು ಆಂಡ್ರಾಯಿಡ್‌ ಗೆಲಾಕ್ಸಿ ಟ್ಯಾಬ್‌ ಜೊತೆ ಕಾರ್ಯಾಚರಿಸುವ ಸ್ಯಾಮ್‌ಸಂಗ್‌ನಂತಹ ಉತ್ಪಾದಕರು ಸಣ್ಣ ಟ್ಯಾಬ್ಲೇಟ್‌ಗಳನ್ನು ಬಳಕೆ ಮಾಡುತ್ತಿದ್ದಾರೆ.
ಕಾರ್ಯನಿರ್ವಹಣ ವ್ಯವಸ್ಥೆ ಮತ್ತು ಮಾರಾಟಗಾರ
ಟ್ಯಾಬ್ಲೇಟ್‌ಗಳು ಸಾಮಾನ್ಯ ಕಂಪ್ಯೂಟರ್‌ನಂತೆ ವಿವಿಧ ಸಂಖ್ಯೆಯ ಆಪರೇಟಿಂಗ್‌ ಸಿಸ್ಟಮ್‌ನಲ್ಲಿ ಕಾರ್ಯ ನಿರ್ವಹಿಸುತ್ತದೆ. ಇದರಲ್ಲಿ ಎರಡು ಬಗೆ, ಡೆಸ್ಕ್‌ಟಾಪ್ ಆಧಾರಿತ ಕಾರ್ಯ ನಿರ್ವಹಣ ವ್ಯವಸ್ಥೆ ಮತ್ತು ಮೊಬೈಲ್ ಆಧಾರಿತ (‘‘""phonelike'') ಕಾರ್ಯನಿರ್ವಹಣಾ ವ್ಯವಸ್ಥೆ)
ಮೈಕ್ರೊಸಾಪ್ಟ್ ವಿಂಡೋಸ್ ಮತ್ತು ಲಿನೆಕ್ಸ್ ಹಂಚಿಕೆದಾರರ ಒಂದು ಸಮುಹವು ಈ ಹಿಂದಿನ ಕಾರ್ಯ ನಿರ್ವಹಣ ವ್ಯವಸ್ಥೆಯಲ್ಲಿ (ಒ.ಎಸ್. ) ಪ್ರಸಿದ್ಧವಾಗಿತ್ತು. ತದನಂತರ ಎಚ್‌ಪಿಯು ಉದ್ಯಮಶೀಲತಾ ಮಟ್ಟದ ಟ್ಯಾಬೆಟ್‌ ಅನ್ನು ವಿಂಡೋಸ್‌ನಡಿಯಲ್ಲಿ ಮತ್ತು ವೆಬ್‌ ಆಪರೇಟಿಂಗ್‌ ಸಿಸ್ಟಮ್ ವ್ಯವಸ್ಥೆಯಡಿ ((ವೆಬ್ಒ.ಎಸ್.) ಗ್ರಾಹಕ ಆಧಾರಿತ ಟ್ಯಾಬೆಟ್‌ಗಳನ್ನು ಅಭಿವದ್ಧಿ ಪಡಿಸಿತು. ಮುಂದೆ ಆ‍ಯ್ಪಲ್‌ ಐಒಸ್ ಮತ್ತು ಗೂಗಲ್ ಆಂಡ್ರಾಯಿಡ್‌ ಸೇರಿಂದಂತೆ ವಿಭಿನ್ನ ಕಾರ್ಯ ನಿರ್ವಹಣ ವ್ಯವಸ್ಥೆಗಳು ಅಭಿವದ್ಧಿಯಾಯಿತು. ಉತ್ಪಾದಕರು ಕೂಡ ಮಾರುಕಟ್ಟೆ ಉತ್ಪನ್ನಗಳನ್ನು ವಿಂಡೋಸ್ ಸಿಇ, ಕ್ರೋಮ್‌ ಆಪರೇಟಿಂಗ್‌ ಸಿಸ್ಟಮ್, ಜೊತೆ ಪರೀಕ್ಷಿಸುತ್ತಿದ್ದರು.
ಪ್ರಸಕ್ತ ವಿಂಡೋಸ್ ೭ ನೆಟ್‌ಬುಕ್‌ಗಳಿಗೆ ಹೊಲಿಸಿದರೆ ಐಪಾಡ್‌ಗಳ ಬೂಟ್‌ ಟೈಮ್‌ ಒಂದೂವರೆ ಪಟ್ಟು ಹೆಚ್ಚಾಗಿರುತ್ತದೆ. ಸಮಯವನ್ನು ತೆಗೆದುಕೊಳ್ಳುತ್ತದೆ. ಅಂದರೆ ‘ಲಾಗ್ ಇನ್’ ಆಗಲು ೫೦ ಸೆಕೆಂಡುಗಳು ತಗಲುತ್ತದೆ. ಬಿಐಒಎಸ್‌ನಿಂದ ಪರ್ಸನಲ್ ಕಂಪ್ಯೂಟರ್ ಸಂಶೋಧನೆ ಆರಂಭವಾದಾಗನಿಂದಲೂ ಈವರೆಗೆ ಯಾವುದೇ ಬದಲಾವಣೆಗಳನ್ನು ಹೊಂದರೆ ‘ಲಾಗ್ ಇನ್’ ಸಮಯ ೨೫ ಸೆಕೆಂಡ್‌ನಲ್ಲೇ ಇದೆ.
ಮೈಕ್ರೋಸಾಫ್ಟ್
ಪೆನ್ ಕಂಪ್ಯೂಟರ್‌ಗೆ ಮೈಕ್ರೊಸಾಪ್ಟ್ ಬೆಂಬಲವೊದಗಿಸುವ ವಿಂಡೋಸ್‌ಗಳನ್ನು ಮೈಕ್ರೊಸೊಪ್ಟ್ ಟ್ಯಾಬ್ಲೆಟ್ ಪಿಸಿ ಹೆಸರಿನಲ್ಲಿ ಅಭಿವದ್ಧಿ ಪಡಿಸುತ್ತಿದೆ. ೨೦೦೧ರ ಮೈಕ್ರೊಸಾಪ್ಟ್ ವ್ಯಾಖ್ಯಾನ ಪ್ರಕಾರ, ಮೈಕ್ರೊಸಾಪ್ಟ್ ಟ್ಯಾಬ್ಲೆಟ್ ಪಿಸಿಗಳೆಂದರೆ ಪೆನ್ ಆಧಾರಿತವಾಗಿದೆ ಎಂಬ ಅರ್ಥ ನೀಡುತ್ತದೆ. ಸಂಪೂರ್ಣ ಕಾರ್ಯನಿರ್ವಹಿಸುವ x೮೬ ಪಿಸಿಗಳು ಕೈಬರಹ ಮತ್ತು ಧ್ವನಿಯನ್ನು ಗ್ರಹಿಕೆ ಮಾಡಿ ಕಾರ್ಯ ನಿರ್ವಹಿಸುತ್ತದೆ. ಸಾಮಾನ್ಯ ಲ್ಯಾಪ್‌ಟಾಪ್‌ಗಳಿಗೆ ಬಳಸುವ ಹಾರ್ಡ್‌ವೇರ್‌ಗಳನ್ನು ಟ್ಯಾಬ್ಲೆಟ್ ಪಿಸಿಗಳಿಗೆ ಬಳಲಾಗುತ್ತದೆ. ಆದರೆ ಇದು ಪೆನ್ ಇನ್‌ಪುಟ್‌ (pen input)ಆಗಿ ಬೆಂಬಲಿಸುತ್ತದೆ. ಇಂತಹ ಪೆನ್ ಒಳ ಸುರಿಕೆ ವಿಶಿಷ್ಟತೆಯ ಬೆಂಬಲ ನೀಡಲು ಮೈಕ್ರೊಸಾಪ್ಟ್ ವಿಂಡೋಸ್ ಎಕ್ಸ್‌ಪಿ ಟ್ಯಾಬ್ಲೆಟ್ ಪಿಸಿ ಆವೃತ್ತಿಯನ್ನು ಬಿಡುಗಡೆ ಮಾಡಿದೆ. ಇಂದು ಯಾವುದೇ ನಿರ್ಧಿಷ್ಟ ವಿಂಡೋಸ್ ಆವೃತ್ತಿಯ ವಿಂಡೋಸ್ ಟ್ಯಾಬ್ಲೆಟ್‌ಗಳು ಇಲ್ಲ. ಆದರೆ, ಗಹ ಮತ್ತು ವಾಣಿಜ್ಯ ಬಳಕೆಯ ವಿಂಡೋಸ್ ವಿಸ್ಟಾ ಮತ್ತು ವಿಂಡೋಸ್ ೭ಗೆ ಬೆಂಬಲ ನೀಡುವ ಟ್ಯಾಬ್ಲೆಟ್‌ಗಳನ್ನು ಅಭಿವದ್ಧಿ ಪಡಿಸಲಾಗಿದೆ. ಟ್ಯಾಬ್ಲೆಟ್ ಆಧಾರಿತವಾಗಿ ಕಾರ್ಯ ನಿರ್ವಹಿಸುವ ವಿಂಡೋಸ್ ಮೌಸ್‌ ಬದಲು ಟಚ್ ಸ್ಕ್ರೀನ್‌ಗಳನ್ನು ಬಳಸಲಾಗುತ್ತಿದೆ. ಕೈ ಬರಹದ ಗ್ರಹಿಕೆ ಸೂಚ್ಯ ಬೆಂಬಲ ನೀಡುತ್ತದೆ. ಟ್ಯಾಬ್ಲೆಟ್ ಪಿಸಿಗಳ ಹಿಂದೆಯೇ ೨೦೦೬ರಲ್ಲಿ ಮೈಕ್ರೊಸಾಫ್ಟ್ ಯುಎಂಪಿಸಿ (ಖಿಇ)ಯನ್ನು ಘೋಷಿಸಿತು. ಇದರಲ್ಲಿ ವಿಂಡೋಸ್ ಟ್ಯಾಬ್ಲೆಟ್‌ಗಳು ಸಣ್ಣದಾಗಿದ್ದವು ಮತ್ತು ಸ್ಪರ್ಶ ಕೇಂದ್ರಿತ ವ್ಯವಸ್ಥೆಯ ಅಂಶಗಳನ್ನು (touch-centric form factor) ಒಳಗೊಂಡಿತ್ತು. ೨೦೧೦ರಲ್ಲಿ ಇದನ್ನು ಸ್ಲೇಟ್‌ಪಿಸಿಯ ಹೆಸರಿನಲ್ಲಿ ಮರು ಬಿಡುಗಡೆ ಮಾಡಲಾಗಿತ್ತು. ಆ‍ಯ್ಪಲ್‌ ಬಿಡುಗಡೆ ಮಾಡಿದ್ದ ಐಪಾಡ್(ಐಪ್ಯಾಡ್‌) ಮುಂಚೂಣಿಯಾಗಿ ವಿಂಡೋಸ್ ೭ ಸ್ಲೇಟ್ ಪಿಸಿಯನ್ನು ಬಿಡುಗಡೆ ಮಾಡಲಾಯಿತು. ನೆಟ್‌ಬುಕ್‌ಗಳ ಯಶಸ್ಸಿ ನಂತರ ಮೊಬಲ್ ಹಾರ್ಡ್‌ವೇರ್‌ನ ಸುಧಾರಣೆ ಸುಧಾರಣೆ ಇಲ್ಲ ಅಭಿವದ್ಧಿ ಸ್ಲೇಟ್ ಪಿಸಿಗಳು ಹೆಚ್ಚು ಪ್ರಯೋಜನಕಾರಿಯೆಂದು ನಿರೀಕ್ಷೆ ಮಾಡಲಾಗಿತ್ತು.
ಆದರೆ ಹಲವು ಟ್ಯಾಬ್ಲೆಟ್ ಉತ್ಪಾದಕರು ಎಆರ್‌ಎಂ ವಿನ್ಯಾಸಮತ್ತು ಹಗುರ ಕಾರ್ಯ ನಿರ್ವಹಣ ವ್ಯವಸ್ಥೆಯ ಹೊರಳಿದರೂ, ಮೈಕ್ರೊಸಾಪ್ಟ್ ಮಾತ್ರ ವಿಂಡೋಸ್‌ನಲ್ಲಿಯೇ ತಳವೂರಿತು. ಎರ್‌ಆರ್‌ಎಂ ಬೆಂಬಲಕ್ಕೆ ಅನುಗುಣವಾದ ವಿಂಡೋಸ್ ಸಿಇ ಬಿಡುಗಡೆಗೊಳಿಸಿದ ಮೈಕ್ಟೊಸಾಪ್ಟ್ ಸ್ಮಾರ್ಟ್‌‍ಫೋನ್ ಕ್ಷೇತ್ರದ ಜೊತೆ ವಿಂಡೋಸ್ ಮೊಬೈಲ್ ಮತ್ತು ಹೊಸ ವಿಂಡೋಸ್ ಸಿಇ ೬ ಆಧಾರಿತ ವಿಂಡೋಸ್ ಫೋನ್ ೭ ಮಾರುಕಟ್ಟೆಯನ್ನು ದೃಷ್ಟಿಯಲ್ಲಿರಿಸಿತು. ಹೀಗಾಗಿ ಕೆಲವು ಉತ್ಪಾದಕರು ವಿಂಡೋಸ್ ಸಿಇ ಆಧಾರಿತ ಕಸ್ಟಮ್ ಸೆಲ್‌ಗಳನ್ನು ಉಳಿಸಿಕೊಂಡು ನಕಲು ಮಾಡಲಾರಂಬಿಸಿದ್ದಾರೆ. ಸಂಪೂರ್ಣ ವಿಂಡೋಸ್7 ಈವತ್ತಿನವರೆಗೂ ಎರ್‌ಆರ್‌ಎಂ ವಿನ್ಯಾಸಕ್ಕೆ ಸಂಪೂರ್ಣ ಬೆಂಬಲ ನೀಡುತ್ತಿಲ್ಲ. ಪ್ರವೇಶ ದಿನಾಂಕ =೨೦೧೦೧೦೧೭
ಲಿನಕ್ಸ್
ಫ್ರಂಟ್‍ಪಾತ್‍ನಿಂದ ಅಳವಡಿಸಲ್ಪಟ್ಟ ಲಿನಕ್ಸ್ ಟ್ಯಾಬ್ಲೆಟ್‌ನ ಒಂದು ಪ್ರಾರಂಭಿಕ ಅಳವಡಿಕೆಯೇ ಪ್ರೋ ಗೇರ್. ಪ್ರೋಗೇರ್‌ನಲ್ಲಿ ಟ್ರಾನ್ಸ್‍ಮೆಟಾ ಚಿಪ್ ಮತ್ತು ಒಂದು ರೆಸಿಸ್ಟಿವ್ ಡಿಜಿಟೈಝರ್‌ನ್ನು ಬಳಸಲಾಗಿದೆ. ಪ್ರಾರಂಭದಲ್ಲಿ ಈ ಪ್ರೋಗೇರ್‌ ಸ್ಲ್ಯಾಕ್‌ವೇರ್ ಲಿನಕ್ಸ್‌ನ ವರ್ಷನ್‌ನಲ್ಲಿ ಬಂದಿತು, ಆದರೆ ತದನಂತರ ಅದನ್ನು ವಿಂಡೋಸ್ ೯೮ ನೊಂದಿಗೆ ಕೊಂಡುಕೊಳ್ಳಲಾಯಿತು. ಯಾಕೆಂದರೆ, ಈ ಕಂಪ್ಯೂಟರ್‌ಗಳು ಸಾಮಾನ್ಯ ಉದ್ದೇಶಿತ ಐಬಿಎಂ ಪಿ.ಸಿ. ಕಾಂಪ್ಯಾಟಿಬಲ್ ಯಂತ್ರಗಳಾಗಿವೆ, ಅವುಗಳು ಅನೇಕ ರೀತಿಯ ಆಪರೇಟಿಂಗ್ ಸಿಸ್ಟಂಗಳನ್ನು ಚಾಲನೆ ಮಾಡುತ್ತವೆ. ಆದ್ದಾಗ್ಯೂ, ಈ ಸಾಧನವನ್ನು ಹೆಚ್ಚು ಸಮಯದವರೆಗೆ ಮಾರಾಟ ಮಾಡುವಂತಿಲ್ಲ ಮತ್ತು ಫ್ರಂಟ್‌ಪಾತ್ ಈ ಸಾಧನದ ಕಾರ್ಯಚಟುವಟಿಕೆಗಳನ್ನು ಸ್ಥಗಿತಗೊಳಿಸುತ್ತದೆ. ಅನೇಕ ಟಚ್‍ಸ್ಕ್ರೀನ್ ಸಬ್‍-ನೋಟ್‍ಬುಕ್ ಕಂಪ್ಯೂಟರ್‌ಗಳು ಸಣ್ಣ ಕಸ್ಟಮೈಸೇಷ‍ನ್‌ನೊಂದಿಗೆ ಲಿನಕ್ಸ್‌ನ ಅನೇಕ ಡಿಸ್ಟ್ರಿಬ್ಯೂಷನ್‌ಗಳಲ್ಲಿ ಯಾವುದನ್ನಾದರೂ ಚಾಲನೆ ಮಾಡಬಹುದೆಂಬುದನ್ನು ಮುಖ್ಯವಾಗಿ ಗಮನದಲ್ಲಿಟ್ಟುಕೊಳ್ಳಬೇಕು.
ಎಕ್ಸ್.ಆರ್ಗ್ ಈಗ ವ್ಯಾಕೊಮ್ ಡ್ರೈವರ್‌ಗಳ ಮೂಲಕ ಸ್ಕ್ರೀನ್ ರೊಟೇಷನ್ ಮತ್ತು ಟ್ಯಾಬ್ಲೆಟ್ ಇನ್‌ಪುಟ್‍ಗಳಿಗೆ ಸಪೋರ್ಟ್ ಮಾಡುವುದಲ್ಲದೇ, Qt-ಆಧಾರಿತ ಕ್ಯುಟೋಪಿಯಾ ಮತ್ತು GTK+ ಆಧಾರಿತ ಇಂಟರ್‌ನೆಟ್ ಟ್ಯಾಬ್ಲೆಟ್ ಒ.ಎಸ್ ಅವೆರಡರಿಂದಲೂ ಹ್ಯಾಂಡ್‍ರೈಟಿಂಗ್ ಮಾನ್ಯತೆಯ ಸಾಫ್ಟ್‌ವೇರ್‌ಗಳಿಗೂ ಸಪೋರ್ಟ್ ಮಾಡುತ್ತದೆ ಮತ್ತು ಭವಿಷ್ಯದ ಬೆಳವಣಿಗೆಗೆ ಮುಕ್ತವಾದ ಮೂಲ ವ್ಯವಸ್ಥೆಯನ್ನು ಒದಗಿಸುವ ಖಾತರಿಯನ್ನು ಒದಗಿಸುತ್ತದೆ.
ಲಿನಕ್ಸ್‌ನಲ್ಲಿರುವ ಓಪನ್ ಸೋರ್ಸ್ ನೋಟ್ ಟೇಕಿಂಗ್ ಸಾಫ್ಟವೇರ್‌ ಕ್ಸರ್ನಲ್ (ಪಿಡಿಎಫ್ ಫೈಲ್ ಆನಟೇಷನ್‌ಗೆ ಸಹಾಯಕವಾಗುವ), ಗೌರ್ನಲ್ (ಗ್ನೋಮ್ ಆಧಾರಿತವಾದ ಒಂದು ನೋಟ್ ಟೇಕಿಂಗ್ ಅಪ್ಲಿಕೇಶನ್) ಮತ್ತು ಜಾವಾ ಆಧಾರಿತ ಜರ್ನಾಲ್ (ಬಿಲ್ಟ್ ಇನ್ ಫಂಕ್ಷನ್ ಹ್ಯಾಂಡ್‍ರೈಟಿಂಗ್ ಮಾನ್ಯತೆಗೆ ಸಹಕರಿಸುವ) ಗಳಂತಹ ಅಪ್ಲಿಕೇಷನ್‌ಗಳನ್ನು ಒಳಗೊಂಡಿದೆ. ಮೇಲೆ ತಿಳಿಸಿದ ಸಾಫ್ಟವೇರ್‌ನ ಅನ್ವೇಷಣೆಗಿಂತ ಮೊದಲು, ಅನೇಕ ಬಳಕೆದಾರರು ಆನ್ ಸ್ಕ್ರೀನ್ ಕೀಬೋರ್ಡ್‌ಗಳನ್ನೇ ಅವಲಂಬಿಸಬೇಕಾಗಿತ್ತು ಮತ್ತು ಡ್ಯಾಷರ್ ನಂತಹ ಆಲ್ಟರ್ನೇಟಿವ್ ಟೆಕ್ಸ್ಟ್ ಇನ್‌ಪುಟ್ ವಿಧಾನಗಳನ್ನು ಅವಲಂಬಿಸಬೇಕಾಗಿತ್ತು. ಸೆಲ್ ರೈಟರ್, ಹ್ಯಾಂಡ್‍ರೈಟಿಂಗ್ ಮಾನ್ಯತೆಯ, ಏಕೈಕ ಪ್ರೋಗ್ರಾಂ ಲಭ್ಯವಿದ್ದು, ಇದರಲ್ಲಿ ಬಳಕೆದಾರರು ಗ್ರಿಡ್‍ನಲ್ಲಿ ಅಕ್ಷರಗಳನ್ನು ಪ್ರತ್ಯೇಕವಾಗಿ ಬರೆಯಬೇಕಾಗುತ್ತದೆ.
ಅನೇಕ ಲಿನಕ್ಸ್ ಆಧಾರಿತ ಒಎಸ್ ಪ್ರೊಜೆಕ್ಟ್‌ಗಳನ್ನು ಟ್ಯಾಬ್ಲೆಟ್‌ ಪಿ.ಸಿ.ಗಳಿಗಾಗಿ ಮೀಸಲಿಡಲಾಗಿದೆ, ಏಕೆಂದರೆ ಇವೆಲ್ಲವೂ ಮುಕ್ತ ಮೂಲವಾಗಿವೆ ಮತ್ತು ಟ್ಯಾಬ್ಲೆಟ್‌ ಪಿ.ಸಿ. ವಿನ್ಯಾಸಕ್ಕೆ ಹೊಂದುವಂತಹ ಸಾಧನಗಳಲ್ಲಿ ಅವುಗಳನ್ನು ಉಚಿತವಾಗಿ ರನ್ ಅಥವಾ ಪೋರ್ಟ್ ಮಾಡಲು ಲಭ್ಯವಿವೆ. Maemo (MeeGo ಎಂದು ೨೦೧೦ ರಲ್ಲಿ ಮರುಹೆಸರಾಯಿತು), ಇದು ಒಂದು ಡೆಬಿಯನ್ ಲಿನಕ್ಸ್ ಆಧಾರಿತ ಗ್ರಾಫಿಕಲ್ ಬಳಕೆದಾರ ಪರಿಸರವಾಗಿದೆ, ಅನ್ನು ನೋಕಿಯಾಾ ಇಂಟರ್ನೆಟ್ ಟ್ಯಾಬ್ಲೆಟ್‌ ಸಾಧನಗಳಿಗಾಗಿ (೭೭೦, N೮೦೦, N೮೧೦ & N೯೦೦) ವಿನ್ಯಾಸಗೊಳಿಸಲಾಯಿತು. ಅದು ಈಗ ೫ನೇ ಪೀಳಿಗೆಯಲ್ಲಿದೆಯಲ್ಲದೇ, ವಿಸ್ತೃತ ವಿನ್ಯಾಸಗಳ ಅಪ್ಲಿಕೇಷನ್‌ಗಳಲ್ಲಿ ಅಧಿಕೃತ ಮತ್ತು ಯೂಸರ್ ಸಪೋರ್ಟೆಡ್ ಸಂಪುಟಗಳಲ್ಲಿ ಲಭ್ಯವಾಗಿದೆ. ಉಬುಂಟು ನೆಟ್‍ಬುಕ್ ರಿಮಿಕ್ಸ್ ಎಡಿಷನ್‌ನಂತೆ, ಇಂಟೆಲ್ ಸ್ಪಾನ್ಸರ್ಡ್ ಮೋಬ್ಲಿನ್ ಪ್ರಾಜೆಕ್ಟ್, ಇವೆರಡೂ ಕೂಡ ಟಚ್‍ಸ್ಕ್ರೀನ್ ಹೊಂದಿದ್ದು, ಅವುಗಳ ಯೂಸರ್ ಇಂಟರ್‌ಫೇಸ್‍ಗಳಿಗೆ ಇಂಟಿಗ್ರೇಟೆಡ್ ಸಪೋರ್ಟ್ ನೀಡುತ್ತವೆ. ಕೆನೊನಿಕಲ್ ಉಬುಂಟು 10.10ಗೆ ಯುನಿಟಿ ಯುಐ ಬಳಸುವ ಮೂಲಕ ಟ್ಯಾಬ್ಲೆಟ್‌ಗಳಿಗೆ ಹೆಚ್ಚಿನ ಬೆಂಬಲ ನೀಡುವುದಾಗಿ ಸೂಚಿಸಿದೆ.
ಟ್ಯಾಬ್ಲೆಟ್ ಕಿಯೋಸ್ಕ್ ಪ್ರಸ್ತುತವಾಗಿ ಹೈಬ್ರಿಡ್ ಡಿಜಿಟೈಝರ್/ಟಚ್ ಡಿವೈಸ್ ರನ್ನಿಂಗ್ ಓಪನ್ಎಸ್‌ಯುಎಸ್‌ಇ ಲಿನಕ್ಸ್ ಅನ್ನು ನೀಡುತ್ತಿದೆ. ಈ ಗುಣಲಕ್ಷಣಗಳೊಂದಿಗೆ ಲಿನಕ್ಸ್‌ಗೆ ಬೆಂಬಲಿಸಿದ ಇದು ಮೊದಲ ಸಾಧನವಾಗಿತ್ತು.
ಇಂಟೆಲ್ ಮತ್ತು ನೋಕಿಯಾ
ಮಿಯೆಮೊದಿಂದ ಚಲಿಸುವ ನೋಕಿಯಾ ೭೭೦ ಒಂದಿಗೆ ನೋಕಿಯಾ ಟ್ಯಾಬ್ಲೆಟ್ ಜಗತ್ತಿಗೆ ಪ್ರವೇಶಿಸಿತು, ಮಿಯೆಮೊ ಡಿಬಿಯನ್-ಆಧಾರಿತ ಲಿನೆಕ್ಸ್ ಹಂಚಿಕೆಯ ಹಾಗೂ ಗಿರಾಕಿಗಳ ನಿರ್ದಿಷ್ಟ ವಿವರಣೆಗೆ ತಯಾರಿಸಿದ ಅವರ ಅಂತರ್ಜಾಲದ ಟ್ಯಾಬ್ಲೆಟ್ ಪಂಕ್ತಿ. ಈ ಉತ್ಪತ್ತಿಯ ಪಂಕ್ತಿ N೯೦೦ ರ ಜೊತೆ ಮುಂದುವರೆಯಿತು, ಇದು ಫೋನಿನ ಸಾಮರ್ಥ್ಯಗಳಿಗೆ ವೃದ್ಧಿ ನೀಡಿದ ಮೊದಲಿಗ.
ಮೀಗೋ
ನೆಟ್‌ಬುಕ್ಸ್, ಸ್ಮಾರ್ಟ್‌ಫೋನ್ಸ್ ಹಾಗೂ ಟ್ಯಾಬ್ಲೆಟ್ ಪಿ.ಸಿ.ಗಳನ್ನು ಬೆಂಬಲಿಸುವ ಒಂದು ಹೊಸ ಲಿನೆಕ್ಸ್-ಆಧಾರಿತ ಆಪರೇಟಿಂಗ್ ಪದ್ಧತಿ ಮೀಗೋವನ್ನು ಇಂಟೆಲ್ ಹಾಗೂ ನೋಕಿಯಾ ಅಭಿವೃದ್ಧಿಸಿದೆ. ೨೦೧೦ರಲ್ಲಿ, ನೋಕಿಯಾ ಹಾಗೂ ಇಂಟೆಲ್ ಮಿಯೆಮೊ ಹಾಗೂ ಮೊಬ್ಲಿನ್ ಯೋಜನೆಗಳನ್ನು ಸಂಯೋಜಿಸಿ ಮೀಗೋ ರೂಪಗೊಳಿಸಿದರು. ಸೆಪ್ಟೆಂಬರ್ ೨೦೧೦ರಲ್ಲಿ ಮೀಗೋ ಬಳಸಿ ಮೊದಲ ಟ್ಯಾಬ್ಲೆಟ್ ನಿಯೊಫೊನಿ ವಿಟ್ಯಾಬ್ ಜರ್ಮನಿಯಲ್ಲಿ ಸ್ಥಾಪಿಸಲಾಗಿತ್ತು. ವಿಟ್ಯಾಬ್ ಮೀಗೋ ಆಪರೇಟಿಂಗ್ ಪದ್ಧತಿಯ ವಿಸ್ತ್ರತ ಆವೃತ್ತಿಯಾದ ವಿಟ್ಯಾಬ್ ಒ.ಎಸ್. ಅನ್ನು ಬಳಸುತ್ತದೆ. ಆಂಡ್ರೋಯಿಡ್ ಹಾಗೂ ಅಡೋಬ್ ಎಐಆರ್ ಗೆ ವಿಟ್ಯಾಬ್ ಒ.ಎಸ್. ರನ್‌ಟೈಮ್‌ಗಳನ್ನು ಕೂಡಿಸುತ್ತದೆ ಮತ್ತು ವಿಟ್ಯಾಬ್ ಸಾಧನಕ್ಕೆ ಅತ್ಯುತ್ತಮವಾಗಿಸುವ ಸ್ವಾಮ್ಯದ ಬಳಕೆದಾರರ ಅಂತರ ಸಂಪರ್ಕ ಸಾಧನವನ್ನು ನೀಡುತ್ತದೆ.
ಆ‍ಯ್ಪಲ್‌
ಆ‍ಯ್ಪಲ್‌ನ ಟ್ಯಾಬ್ಲೆಟ್ ಉತ್ಪನ್ನ ಐಪ್ಯಾಡ್, ಇದು ವೆಬ್ ಬ್ರೌಸಿಂಗ್, ಇಮೇಲ್, ಫೋಟೊಗಳು, ವೀಡಿಯೋಗಳು ಹಾಗೂ ಇ-ರೀಡಿಂಗ್ ಅಂತಹ ಮಾಧ್ಯಮಗಳಿಗೆ ಉಪಯೋಗಿಸಲ್ಪಡಬಹುದಾದವುಗಳ ಮೇಲೆ ಮುಖ್ಯವಾಗಿ ಕೇಂದ್ರೀಕರಿಸುವ ಒಂದು ಟ್ಯಾಬ್ಲೆಟ್ ಕಂಪ್ಯೂಟರ್. AT&T ಯಿಂದ ಯಾವುದೇ ಕರಾರು ಇಲ್ಲದ ಡೇಟಾ ಯೋಜನೆಯನ್ನು ಬಳಸಿ, ಒಂದು WiFi - ಏಪ್ರಿಲ್ ೨೦೧೦ರಲ್ಲಿ ಬಿಡುಗಡಿಸಿದ ಏಕಮಾತ್ರ ಟ್ಯಾಬ್ಲೆಟ್ ಮಾದರಿಯಾಗಿತ್ತು, ಮತ್ತು ಒಂದು WiFi+೩G ಮಾದರಿ ಒಂದು ತಿಂಗಳ ನಂತರ ಪರಿಚಿತಗೊಳಿಸಲಾಗಿತ್ತು.
ಐಫೋನ್ ಹಾಗೂ ಐಪೊಡ್ ಟಚ್‌ಗಾಗಿ ಮೊದಲು ಸೃಷ್ಟಿಸಿದ ಐ.ಒ.ಎಸ್. ನ ಒಂದು ಆವೃತ್ತಿಯನ್ನು ಐಪ್ಯಾಡ್ ಚಲಿಸುತ್ತದೆ. ಟ್ಯಾಬ್ಲೆಟ್ ಪಿ.ಸಿ.ಗಳ ಮೇಲೆ ವಿಂಡೊಸ್ ತರಹ ಅಲ್ಲದೆ, ARM ವಾಸ್ತುಶಾಸ್ತ್ರಕ್ಕಾಗಿ ಐ.ಒ.ಎಸ್. ನ ನಿರ್ಮಾಣವಾಗಿದೆ. ಐಪ್ಯಾಡ್‌ನ ಸ್ಥಾಪನೆಯ ಮುಂಚೆ, ಆ‍ಯ್ಪಲ್ ಟ್ಯಾಬ್ಲೆಟ್‌ನ ಬಗ್ಗೆ ಹಲವು ಉದ್ದ ವದಂತಿಗಳಿದ್ದವು, ಆದರೆ ಅವು ಹಲವು ಬಾರಿ Mac ಒ.ಎಸ್. X ಯಿನ ಒಂದು ಉತ್ಪನ್ನ ಮತ್ತು ಹೀಗೆ ಆ‍ಯ್ಪಲ್‌ನ ಮ್ಯಾಕಿಂತೋಷ್ ಕಂಪ್ಯೂಟರ್‌ಗಳ ಶ್ರೇಣಿಯಲ್ಲಿ ಸೇರುವ ಬಗ್ಗೆ ಇತ್ತು. ಒಂದು ಮೂರನೇಯ ಪಕ್ಷ ಮೊಡ್ಬುಕ್ ಎಂದು ಪರಿಚಿತವಾದ ಗ್ರಾಹಕರ ನಿರ್ಧಿಷ್ಟ ವಿವರಣಗಳ ಆಧಾರದ ಮೇಲಿನ ಪೆನ್ ಇನ್‌ಪುಟ್ ಒಂದಿಗೆ ಮ್ಯಾಕ್‌ಬುಕ್ಸ್ ಅನ್ನು ನೀಡಿದಾಗ ಇದು ಭಾಗಶಃ ನಿಜವಾಯಿತು.
ಆ‍ಯ್ಪಲ್‌, ಐಪಾಡ್‌ ಅನ್ನು ವ್ಯಾಪಾರೀಕರಣ ಮಾಡುವುದಕ್ಕಿಂತ ಮೊದಲು ಆಕ್ಸಿಯೋಟ್ರಾನ್‌, ಮ್ಯಾಕ್‌ವರ್ಲ್ಡ್ ಅನ್ನು ೨೦೦೭ರಲ್ಲಿ ಪರಿಚಯಿಸಿತ್ತು. ತದನಂತರ ಸಂಪೂರ್ಣ ಮಾರ್ಪಾಡುಗಳನ್ನು ಹೊಂದಿದ್ದ ಮ್ಯಾಕ್‌ಬುಕ್ ಅಥವಾ ಮಾಡ್‌ಬುಕ್, ಮ್ಯಾಕ್ ಒಎಸ್‌ x, ಎಂಬ ಟ್ಯಾಬ್ಲೆಟ್‌ ಪರ್ಸನಲ್ ಕಂಪ್ಯೂಟರ್‌ ಬಿಡುಗಡೆಯಾಯಿತು. ಮಾಡ್‍ಬುಕ್ ಕೈಬರವಣಿಗೆ ಮತ್ತು ಭಂಗಿಗಳ ಗುರುತಿಸುವಿಕೆಗಾಗಿ ಆåಪಲ್‍ನ ಇಂಕ್‌ವೆಲ್‍ನ್ನು ಬಳಸುವುದಲ್ಲದೇ, ವ್ಯಾಕೋಮ್‍ನಿಂದ ಡಿಜಿಟೈಸೇಷನ್ ಹಾರ್ಡ್‍ವೇರ್‌ನ್ನು ಬಳಸುತ್ತದೆ. ಇಂಟಿಗ್ರೇಟೆಡ್ ಟ್ಯಾಬ್ಲೆಟ್‍ನಲ್ಲಿರುವ ಟಾಕ್ ಟು ಡಿಜಿಟೈಜರ್ ನಿಂದ ಮ್ಯಾಕ್ ಒಎಸ್ ‍ಎಕ್ಸ್‍ ಪಡೆಯಲು, ಮಾಡ್‍ಬುಕ್‌ನಲ್ಲಿ ಟ್ಯಾಬ್ಲೆಟ್ ಮ್ಯಾಜಿಕ್ ಎಂದು ಕರೆಯಲ್ಪಡುವ ಥರ್ಡ್ ಪಾರ್ಟಿ ಡ್ರೈವರ್‌ನ್ನು ಒದಗಿಸಲಾಗಿದೆ; ವ್ಯಾಕೊಮ್ ಈ ಸಾಧನಕ್ಕೆ ಯಾವುದೇ ಡ್ರೈವರ್ ಸಪೋರ್ಟ್ ಒದಗಿಸುವುದಿಲ್ಲ.
ಗೂಗಲ್
ತನ್ನ ತೆರೆದ ಸ್ವಭಾವ ಹಾಗೂ ಆ‍ಯ್ಪಲ್‌ನ ಐ.ಒ.ಎಸ್. ತರಹದ ಕಡಿಮೆ-ಖರ್ಚಿನ ARM ಪದ್ಧತಿಗಳಿಗೆ ಬೆಂಬಲದಿಂದ ಸ್ಮಾರ್ಟಫೋನ್ಸ್ ಸಫಲವಾಗಿವೆ, ಈ ಸಫಲತೆಯನ್ನು ಅನುಸರಿಸಿ ಉತ್ಪಾದಕರು ಗೂಗಲ್‌ನ ಲಿನೆಕ್ಸ್-ಆಧಾರಿತ ಆಪರೇಟಿಂಗ್ ಪದ್ಧತಿಯನ್ನು ಟ್ಯಾಬ್ಲೆಟ್ ಸ್ಪೇಸ್‌ಗೆ ಗುರಿ ಲಕ್ಷಿಸಿದ್ದಾರೆ. ೨೦೧೦ರಲ್ಲಿ, ಈ ತರಹದ ಟ್ಯಾಬ್ಲೆಟ್‌ಗಳ ಹಲವು ಘೋಷಣೆಗಳು ಆಗಿದ್ದವು. ಹೇಗಿದ್ದರೂ, ಹಲವು ಆಂಡ್ರೋಯಿಡ್‌ನ ಟ್ಯಾಬ್ಲೆಟ್ ಉಪಕ್ರಮ ಉತ್ಪಾದರಿಂದ ಬರುತ್ತದೆ, ಕಾರಣ ಗೂಗಲ್ ಪ್ರಾಥಮಿಕವಾಗಿ ಸ್ಮಾರ್ಟಫೋನ್‌ಗಳ ಅಭಿವೃದ್ಧಿ ಮೇಲೆ ಕೇಂದ್ರಿಕರಿಸಿ ಆಪ್ ಮಾರುಕಟ್ಟೆಯನ್ನು ಫೋನ್ ಅಲ್ಲದ ಸಾಧನಗಳಿಂದ ತಡೆಯುತ್ತದೆ. ಅದರ ಜಾಲ-ಕೇಂದ್ರಿತ ಕ್ರೋಮ್ ಒ.ಎಸ್. ಗೆ ಬಂದರೆ, ಗೂಗಲ್‌ನಿಂದ ಟ್ಯಾಬ್ಲೆಟ್‌ಗೆ ಬೆಂಬಲವಿದೆ ಎಂದು ಮಾತಿದೆ. ಆಂಡ್ರೋಯಿಡ್ ಇನ್ನು ಹೆಚ್ಚು ಟ್ಯಾಬ್ಲೆಟ್ ರೂಪವೈಶಿಷ್ಟ್ಯಗಳನ್ನು ಒಳಗೊಳ್ಳಲು ಪುನಃಕಾರ್ಯ ಮಾಡಿದ ನಂತರ, ೨೦೧೧ರ ವರೆಗೆ ಮೊಟೊರೊಲ ಹಾಗೂ ಲೆನೊವೊ ಅಂತಹ ಮಾರಾಟಗಾರರು ತಮ್ಮ ಟ್ಯಾಬ್ಲೆಟ್ ಕಂಪ್ಯೂಟರ್‌ಗಳ ನಿಯೋಗಿಸುವಿಕೆಯನ್ನು ತಡಮಾಡುತ್ತಿದ್ದಾರೆ.
ಎಚ್‌ಪಿ
ಎಚ್‌ಪಿಹೆವ್ಲೆಟ್-ಪ್ಯಾಕರ್ಡ್‌ಯ ವೆಬ್ಒ.ಎಸ್. : ಎಚ್‌ಪಿ ಅವರಿಂದ ಆದ ಪಾಮ್, ಇಂಕ್‌ಯ ಗಳಿಕೆಯ ನಂತರ ಒಂದು ಚಲನೆಯಲ್ಲಿರುವ ವೆಬ್ಒ.ಎಸ್.ನ ಪಕ್ಷದ ಪ್ರತಿ ವಿಂಡೋಸ್‌ ೭ ಎಚ್‌ಪಿ ಸ್ಲೇಟ್‌ಯಿನ ರದ್ದತಿಯ ಬೆಗ್ಗೆ ಉದ್ದದ ವದಂತಿಗಳು ಹರಡಿವೆ. ಹೇಗಿದ್ದರೂ, ಇತ್ತೀಚಿಗೆ ಎಚ್‌ಪಿ ಸ್ಲೇಟ್ ವಾಸ್ತವದಲ್ಲಿ ಎಚ್‌ಪಿ ಅವರಿಂದ ನಿರ್ಧಿಷ್ಟಪಡಿಸಲಾಯಿತು ಮತ್ತು ತೆಗೆದುಕೊಳ್ಳುವ ಮುಂಚೆ ಸ್ವಲ್ಪ ಸಮಯಕ್ಕಾಗಿ ಇದು ಅಂತರ್ಜಾಲದ ಮೇಲೆ ಕಾಣಿಸಿಕೊಂಡಿತು.
ಒ.ಎಲ್.ಪಿ.ಸಿ.
ಒ.ಎಲ್.ಪಿ.ಸಿ. ಸಂಸ್ಥೆ ಒ.ಎಲ್.ಪಿ.ಸಿ. ಯ ಒಂದು ಹೊಸ ಆವೃತ್ತಿಯನ್ನು ಅಭಿವೃದ್ಧಿಸುತ್ತಿದೆ, ಒ.ಎಲ್.ಪಿ.ಸಿ. XO-೩ ಎಂದು ಕರೆಯಲಾದ ಇದು ಧೃಡವಾಗಿ ಟ್ಯಾಬ್ಲೆಟ್ ಕಂಪ್ಯೂಟರ್‌ಗೆ ಹೋಲುತ್ತದೆ ಹಾಗೂ ಲಿನೆಕ್ಸ್ ಆಧಾರದ ಅದರ "ಶುಗರ್" ಆಪರೇಟಿಂಗ್ ಪದ್ಧತಿಯಲ್ಲಿ ಚಲಿಸುತ್ತದೆ. ಹೊಸ XO-೩ ಮಾರ್ವೆಲ್ ಅವರ ಎಆರ್‌ಎಂ ತಂತ್ರಜ್ಞದ ಮೇಲೆ ಆಧಾರಿತವಾಗಿರುತ್ತದೆ.
ಲ್ಯಾಪ್‌ಟೊಪ್ ಕಂಪ್ಯೂಟರ್‌ಗಳ ಜೊತೆಗೆ ಹೋಲಿಕೆ
ಟ್ಯಾಬ್ಲೆಟ್ ಕಂಪ್ಯೂಟರ್‌‍ಗಳ ಅನಕೂಲಗಳು ಮತ್ತು ಅನಾನುಕೂಲಗಳು ಹೆಚ್ಚಿನ ವಸ್ತುನಿಷ್ಠ ಗುಣಲಕ್ಷಣಗಳನ್ನು ಹೊಂದಿವೆ. ಒಬ್ಬ ಬಳಕೆದಾರನ ಅರಿಕೆಯು ನಿರ್ದಿಷ್ಟವಾಗಿ ಇನ್ನೊಬ್ಬ ಬಳಕೆದಾರನಿಗೆ ಅಸಮಾಧಾನವನ್ನುಂಟುಮಾಡಬಹುದು. ಟ್ಯಾಬ್ಲೆಟ್ ಕಂಪ್ಯೂಟರ್ ಹಾಗೂ ಲ್ಯಾಪ್‌ಟೊಪ್‌ಗಳ ಬಗ್ಗೆಗಿನ ಸಾಮಾನ್ಯ ಅನಿಸಿಕೆಗಳು ಕೆಳಗಿವೆ:
ಟ್ಯಾಬ್ಲೆಟ್‌ ಕಂಪ್ಯೂಟರ್‌‌ಗಳಿಗೆ ಅಭಿವೃದ್ಧಿಗೊಳಿಸುತ್ತಿರುವ ಪ್ರೊಗ್ರಾಂಗಳು
ಅಂತಿಮ ಬಳಕೆದಾರ ಕ್ರಮವಿಲ್ಲದ ಅಥವಾ ಸ್ವಯಂ-ಅಭಿವೃದ್ಧಿಸಿದ ಸಾಫ್ಟ್‌ವೇರ್‌ಗಳನ್ನು ಸ್ಥಾಪಿಸುವ ಸಾಮರ್ಥ್ಯೆವು, ಒಂದು ಟ್ಯಾಬ್ಲೆಟ್ ಕಂಪ್ಯೂಟರ್ ಅನ್ನು ಪರ್ಸನಲ್ ಕಂಪ್ಯೂಟರಾಗಿ ಪರಿಗಣಿಸಬಹುದು ಎಂದು ವರ್ಣಿಸಲು ಒಂದು ಪ್ರಮುಖ ವಿಶೇಷ ಗುಣ. ಐಪ್ಯಾಡ್‌ಯಿಂದ ರುಜುವಾತಾದ ಹೊಸ ಶ್ರೇಣಿಯ ಸಾಧನಗಳು ವಾಲ್ಡ ಗಾರ್ಡನ್‌ನ ಪ್ರವೃತ್ತಿಯ ಪ್ರಸ್ತಾಪವನ್ನು ಉತ್ತೇಜಿಸಿದೆ, ಇಲ್ಲಿ ಮಾರಾಟಗಾರರು ಏನೇಲ್ಲ ಸ್ಥಾಪಿಸಬಹುದು ಎಂಬ ಹಕ್ಕು ಕಾದಿಟ್ಟಿರುಕೊಂಡಿರುತ್ತಾರೆ. ಈ ವೇದಿಕೆಗಳಿಗೆ ಸಾಫ್ಟ್‌ವೇರ್ ಡೆವೆಲಪ್ಮೆಂಟ್ ಕಿಟ್ ಸೀಮಿತವಾಗಿರುತ್ತದೆ ಹಾಗೂ ಬಳಕೆದಾರರಿಗೆ ಹಂಚಿಕೆಯ ಅಂತಿಮ ಅರ್ಜಿಯನ್ನು ಮಾರಾಟಗಾರರು ಅನುಮೋದಿಸಬೇಕು. ಸಾಫ್ಟ್‌ವೇರ್ ಸ್ಥಾಪನೆಗಳ ಈ ಸೀಮಿತತೆಗಳು ಹಾಗೂ ಆಡಳಿತಗಾರ ಹಕ್ಕುಗಳ ಕೊರತೆಗಳಿಂದಾಗಿ ಈ ವರ್ಗವನ್ನು ಸರಿಯಾಗಿ ಪರ್ಸನಲ್ ಕಂಪ್ಯೂಟರ್‌ ಗಳು ಎಂದು ಹೆಸರಿಸಲು ಆಗದು ಎಂದು ತಮ್ಮ ದೃಷ್ಟಿಯಲ್ಲಿ ತೆರೆದ ಮೂಲ ಸಾಫ್ಟ್‌ವೇರ್‌ನ ಸಿದ್ಧಾಂತ ಪ್ರತಿಪಾದಕರು ನಂಬಿದ್ದಾರೆ. ಆದರೆ ಹೊಸ ಮೊಬೈಲ್ ಆಪರೇಟಿಂಗ್ ಪದ್ಧತಿಯ ಆಧಾರಿತ ಟ್ಯಾಬ್ಲೆಟ್ ಕಂಪ್ಯೂಟರ್‌ಗಳು ವಾಲ್ಡ ಗಾರ್ಡನ್‌ ಪರಿಕಲ್ಪನೆಯನ್ನು ತ್ಯಜಿಸಿ ಈ ಸಂಬಂಧದಲ್ಲಿ ಪರ್ಸನಲ್ ಕಂಪ್ಯೂಟರ್‌ಗಳ ಹಾಗೆ ಆಗಬಹುದು.
ಅಭಿವೃದ್ಧಿಗೊಳ್ಳುತ್ತಿರುವ ದೇಶಗಳಲ್ಲಿ ಟ್ಯಾಬ್ಲೆಟ್ಸ್
ಕಡಿಮೆ ಹಾರ್ಡ್‌ವೇರ್ ಅಗತ್ಯಗಳು ಹಾಗೂ ಟ್ಯಾಬ್ಲೆಟ್ ಕಂಪ್ಯೂಟರ್‌ಗಳ ಸುಲಭ ಕಾರ್ಯಕಾರಿತ್ವ ಇದನ್ನು ಅಭಿವೃದ್ಧಿಗೊಳ್ಳುತ್ತಿರುವ ದೇಶಗಳಲ್ಲಿ ಹಲವು ವಿನ್ಯಾಸ ಅಧ್ಯಯನಗಳ ವಿಷಯವನ್ನಾಗಿ ಮಾಡಿದೆ. ಸಕ್ಶಟ್ ಅಂತಹ ಪ್ರೊಟೊಟೈಪ್ ಟ್ಯಾಬ್ಲೆಟ್ ಕಂಪ್ಯೂಟರ್‌ಗಳು $೩೫ ರಷ್ಟು ಬೆಲೆಗೆ ನಿಯೋಜಿತವಾಗಿದೆ, ಸಂಶೋಧಕರ ಅನುಸಾರ ಆಂಡ್ರೋಯಿಡ್ ಮೇಲೆ ಕಾರ್ಯ ನಿರ್ವಹಿಸುವ ಸಂಪೂರ್ಣ ಕಾರ್ಯಾಚರಣೆಗಳನ್ನೊಳಗೊಂಡ ಅಗ್ಗದ ಟ್ಯಾಬ್ಲೆಟ್ ಆಗಿ ಭಾರತದಲ್ಲಿ ಜನರಿಗೆ ಇದು ಬೇಗನೆ ಲಭ್ಯವಾಗುತ್ತದೆ; ಹೇಗಿದ್ದರೂ ಪ್ರಸ್ತುತ ಸಾಮಗ್ರಿಗಳ ಬಿಲ್ಲು $47 ತನಕ ಆಗಿರುತ್ತದೆ. ಪ್ರತಿಯೊಂದು ಮಗುವಿಗೆ ಒಂದು ಲ್ಯಾಪ್‌ಟೊಪ್ (ಒ.ಎಲ್.ಪಿ.ಸಿ.) ಒಂದು ಟ್ಯಾಬ್ಲೆಟ್ ಕಂಪ್ಯೂಟರ್‌ಗೆ $100 ಆಗಿ ಪರಿಚಯಗೊಳಿಸಲು ಯೋಜಿಸಿದೆ. ನಿಕೊಲಸ್ ನೆಗ್ರೊಪೊಂಟೆ, ಒ.ಎಲ್.ಪಿ.ಸಿ.ಯ ಸಭಾಧ್ಯಕ್ಷ, ತಮ್ಮ ಟ್ಯಾಬ್ಲೆಟ್ ಕಂಪ್ಯೂಟರ್‌ಗಳಿಗೆ ಒ.ಎಲ್.ಪಿ.ಸಿ. ವಿನ್ಯಾಸ ಸಾಧನಗಳನ್ನು ಹಂಚಿಕೊಳ್ಳಲು ಆರಂಭಿಸಲು ಭಾರತದ ಸಂಶೋಧಕರಿಗೆ MITಗೆ ನಿಮಂತ್ರಿಸಿದ್ದಾರೆ. ತಮ್ಮ ಮುಂದಿನ ಉತ್ಪತ್ತಿ ಟ್ಯಾಬ್ಲೆಟ್, ಒ.ಎಲ್.ಪಿ.ಸಿ. XO-3 ಯಿನ ಮಧ್ಯಕಾಲೀನ ಹೆಜ್ಜೆಗೆ ಒ.ಎಲ್.ಪಿ.ಸಿ. ಅನ್ನು ಒಂದು ಸಹಾಯಧನ ಪುರಸ್ಕರಿಸಲಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಟ್ಯಾಬ್ಲೆಟ್‌ ಕಂಪ್ಯೂಟರ್ಸ್ ವರ್ಗ:ಗಣಕಯಂತ್ರಗಳ ವರ್ಗೀಕರಣ ವರ್ಗ:ಗಣಕಯಂತ್ರ
ಆಗುಂಬೆ
ಆಗುಂಬೆ ಕರ್ನಾಟಕದ ಶಿವಮೊಗ್ಗ ಜಿಲ್ಲೆಯ ತೀರ್ಥಹಳ್ಳಿ ತಾಲೂಕಿನ ಒಂದು ಊರು. ಪಶ್ಚಿಮ ಘಟ್ಟದಲ್ಲಿರುವ ಈ ಊರು ಒಂದು ಪ್ರವಾಸಿ ಸ್ಥಳ. ಇಲ್ಲಿನ ಪ್ರಕೃತಿ ಸೌಂದರ್ಯ ಅದ್ವಿತೀಯ. ಸಾಯಂಕಾಲದಲ್ಲಿ ಸೂರ್ಯಾಸ್ತದ ದೃಶ್ಯವನ್ನು ನೋಡಲು ಸಾವಿರಾರು ಜನ ಬರುತ್ತಾರೆ. ಅಕ್ಟೋಬರ್ ತಿಂಗಳಿನಲ್ಲಿ ಆಕಾಶ ನಿರ್ಮಲವಾಗಿರುವುದರಿಂದ, ಮುಳುಗುವ ಸೂರ್ಯನ ದೃಶ್ಯ ಅತ್ಯಂತ ಮುದನೀಡುತ್ತದೆ. ಆದರೆ ಮಳೆಯೇ ಮಲೆನಾಡಿನ ಜೀವಾಳ. ಮಳೆಗಾಲದಲ್ಲಿ ಕಾದಿದ್ದು, ಸೂರ್ಯಾಸ್ತವನ್ನು ಕಾಣುವುದೇ ಒಂದು ಸಡಗರದ ಸನ್ನಿವೇಶ.
ಭೌಗೋಳಿಕ
ಆಗುಂಬೆ ಶಿವಮೊಗ್ಗದಿಂದ ಸುಮಾರು 50 ಮೈಲು ಪಶ್ಚಿಮಕ್ಕೂ ಅರಬ್ಬೀ ಸಮುದ್ರದ ದಕ್ಷಿಣ ಕನ್ನಡ ಜಿಲ್ಲೆಯ ದಡದಿಂದ ಸುಮಾರು 30 ಮೈಲು ಪೂರ್ವಕ್ಕೂ ಇರುವ ಸಹ್ಯಾದ್ರಿಯ ಅತ್ಯುನ್ನತ ಶ್ರೇಣಿಗಳಲ್ಲೊಂದು (750 05' ಪೂ. ರೇ. 300 31' ಉ.ಅ.). ಎತ್ತರ 2,314'. ಪಶ್ಚಿಮದ ತಳದಲ್ಲಿ ಸೋಮೇಶ್ವರ ಎಂಬ ಊರಿದೆ. ಪೂರ್ವದಲ್ಲಿ ಆಗುಂಬೆಯ ಪೇಟೆ ಇದೆ. ಭಾರತದಲ್ಲಿ ಅತಿ ಹೆಚ್ಚು ಮಳೆ ಬೀಳುವ ಸ್ಥಳಗಳಲ್ಲಿ ಆಗುಂಬೆಯೂ ಒಂದು. ಈ ಕಾರಣಕ್ಕಾಗಿಯೆ ಆಗುಂಬೆಯನ್ನು "ದಕ್ಷಿಣದ ಚಿರಾಪುಂಜಿ" ಎಂದೂ ಕರೆಯುತ್ತಾರೆ. ಭಾರತದ ಏಕೈಕ ಶಾಶ್ವತ ಹರಿದ್ವರ್ಣವನ ಸಂಶೋಧನ ಕೇಂದ್ರ ಆಗುಂಬೆಯಲ್ಲಿದೆ. ಹೆಸರುವಾಸಿ ಉರಗತಜ್ಞ ರೊಮುಲುಸ್ ವಿಟೆಕರ್ ಆಗುಂಬೆಯನ್ನು "ಕಾಳಿಂಗ ಸರ್ಪಗಳ ರಾಜಧಾನಿ" ಎಂದು ಕರೆದಿದ್ದಾರೆ. ಕರ್ನಾಟಕದ ಅತ್ಯಂತ ದಟ್ಟವಾದ ಅರಣ್ಯಸಿರಿಯನ್ನು ಇಲ್ಲಿ ನೋಡಬಹುದು. ಘಟ್ಟದ ರಸ್ತೆಯಲ್ಲಿ ನಡೆದುಕೊಂಡು ಹೋಗುತ್ತಿದ್ದರೆ ಇಲ್ಲಿಯ 200'-300' ಎತ್ತರದ ವೃಕ್ಷಗಳನ್ನು ಕಾಣಬಹುದು. ಇಲ್ಲಿಯ ಪ್ರದೇಶವೆಲ್ಲ ಜಿಗಣಿ ಜಾತಿಯ ಇಂಬುಳ ಎಂಬ ರಕ್ತಹೀರುವ ಕೀಟಗಳಿಂದ ತುಂಬಿದೆ. ಮರಚಾರಟೆಗಳ ಇಲ್ಲಿ ಸಾಮಾನ್ಯವಾಗಿ ಕಂಡು ಬರುತ್ತವೆ. ಸಹ್ಯಾದ್ರಿಶ್ರೇಣಿಗಳಿಂದ ಮೇಲಿಂದ ಕೆಳಕ್ಕೆ ಹರಿಯುವ ಜಲಪಾತಗಳನ್ನು ಇಲ್ಲಿ ಕಾಣಬಹುದು.
ಹವಾಮಾನ
ಮಳೆಗಾಲದಲ್ಲಿ ಸಿಡಿಲು, ಗುಡುಗು, ಮಿಂಚು, ಮಳೆಗಳಿಂದ ಆಗುಂಬೆ ಭಯಂಕರವೆನಿಸುತ್ತದೆ. ದಟ್ಟಕಾಡಿನಿಂದಲೂ ಮಳೆಮೋಡಗಳ ಆವರಣದಿಂದಲೂ ಮಳೆಗಾಲ ಮೂರು ತಿಂಗಳು ಇಲ್ಲಿ ಸೂರ್ಯನ ಬಿಸಿಲು ಬೀಳುವುದು ತುಂಬ ಅಪೂರ್ವ.
ಇತಿಹಾಸ
ಕಳೆದ ಶತಮಾನದ ಆರಂಭದಲ್ಲಿ ಇದು ಒಂದು ಪ್ರಮುಖ ಊರು ಆಗಿತ್ತು. ಇದು ಆಗಿನ ಮೈಸೂರು ರಾಜ್ಯಕ್ಕೆ ಸೇರಿತ್ತು, ಮತ್ತು ಬ್ರಿಟೀಷ್-ಮುಂಬಯಿ ಮತ್ತು ಮದ್ರಾಸ್ ಪ್ರಾಂತ್ಯಕ್ಕೆ ಸೇರಿದ ಮಂಗಳೂರು ನಡುವಿನ ಕೊಂಡಿಯಾಗಿತ್ತು. ಆಗಿನ ಕಾಲದಲ್ಲಿ ಮಂಗಳೂರಿನಿಂದ ಮುಂಬಯಿಗೆ ಹೋಗುವವರು ಆಗುಂಬೆ ಮಾರ್ಗವಾಗಿ ಹೋಗುತ್ತಿದ್ದರು. ಪ್ರಯಾಣಿಕರು ಎತ್ತಿನ ಗಾಡಿಗಳಲ್ಲಿ ಬಂದು ರಾತ್ರಿ ತಂಗಿ ಮುಂಬಯಿ ಅಥವಾ ಮಂಗಳೂರಿಗೆ ಪ್ರಯಾಣ ಮುಂದುವರಿಸುತ್ತಿದ್ದರು. ನಂತರ ಮೈಸೂರಿನ ದೀವಾನ್ ಪಿ.ಎನ್.ಕೃಷ್ಣಮೂರ್ತಿಯವರು ಒಂದು ದೊಡ್ಡ ಪ್ರಯಾಣಿಕರ ತಂಗುದಾಣವನ್ನು 1906ರಲ್ಲಿ ಕಟ್ಟಿಸಿದರು. ಪ್ರಯಾಣಿಕರಿಗೆ ಉಚಿತ ಊಟ ವಸತಿಗಳನ್ನು ಒದಗಿಸಿದರು. ಕಲ್ಲು ಗಾರೆಗಳಿಂದ ನಿರ್ಮಿಸಿದ ಈ ತಂಗುದಾಣ ಇಂದು ಚಾವಣಿಯನ್ನು ಕಳೆದುಕೊಂಡು ಶಿಥಿಲವಾಗಿ ನಿಂತಿದೆ. ನಂತರದ ದಿನಗಳಲ್ಲಿ ಕಲ್ಲಿದ್ದಲಿನಿಂದ ಓಡುವ 7 ಆಸನಗಳ ಮೋಟಾರು ವಾಹನಗಳು ಬಂದವು. ಜನರು ಆಗುಂಬೆಯಿಂದ ಈ ವಾಹನ ಬಳಸಿ ಹರಿಹರಕ್ಕೆ ಹೋಗಿ ನಂತರ ಅಲ್ಲಿಂದ ರೈಲಿನಲ್ಲಿ ಮುಂಬಯಿಗೆ ತೆರಳುತ್ತಿದ್ದರು. ನಂತರದ ದಿನಗಳಲ್ಲಿ 14 ತೀಕ್ಷ್ಣ ತಿರುವುಗಳನ್ನು ಹೊಂದಿದ ಘಾಟಿಯನ್ನು ನಿರ್ಮಿಸಲಾಯಿತು. ಆಗುಂಬೆ ಮತ್ತು ಸೋಮೇಶ್ವರದ ಮಧ್ಯೆ ಬಾಡಿಗೆ ಕಾರು (ಟಾಕ್ಸಿ) ಉದ್ಯಮ ಪ್ರಾರಂಭವಾಯಿತು. ರೈಲ್ವೇ ಹಳಿಗಳ ಕೆಳಗೆ ಬಳಸುವ ಮರದ ಬಾರಾಟಿಗೆಗಳು ಆಗುಂಬೆಯ ಕಾಡುಗಳಿಂದ ಹೋಗುತ್ತಿದ್ದವು. ಅದು ಒಂದು ಉದ್ಯಮವಾಗಿ ಬೆಳೆಯುತ್ತಿದ್ದಂತೆ ಕಣ್ಣು ಬಿಟ್ಟ ಸರ್ಕಾರ ಅದನ್ನು ಮಟ್ಟ ಹಾಕಿತು.ಮಿನಿ ಬಸ್ಸುಗಳನ್ನು ಪ್ರಾರಂಭಿಸಿದ ಮೇಲೆ ಟ್ಯಾಕ್ಸಿ ಉದ್ಯಮ ನೆಲಕಚ್ಚಿತು. ಆಗುಂಬೆಯ ಕಾಡುಗಳಲ್ಲಿ ಬೆತ್ತ ಹೇರಳವಾಗಿ ದೊರೆಯುತ್ತಿದ್ದರಿಂದ ಬೆತ್ತದ ಉದ್ಯಮಗಳು ಪ್ರಾರಂಭವಾದವು.
ಪೌರಾಣಿಕ
ಆಗುಂಬೆ ಜಮದಗ್ನಿ-ರೇಣುಕಾದೇವಿಯರ ಮಗನಾದ ಪರಶುರಾಮನ ಊರು ಎಂಬ ನಂಬಿಕೆ ಇದೆ. ಅವನು ತನ್ನ ತಂದೆಯ ಮರಣಕ್ಕೆ ಕಾರಣನಾದ ಕಾರ್ತವೀರ್ಯಾರ್ಜುನನನ್ನು ಈಶ್ವರದತ್ತವಾದ ತನ್ನ ಪರಶುವಿಗೆ ಬಲಿಗೊಟ್ಟು, ಇಪ್ಪತ್ತೊಂದು ಬಾರಿ ಭೂಪ್ರದಕ್ಷಿಣೆ ಮಾಡಿ ಕ್ಷತ್ರಿಯ ಕುಲವನ್ನೇ ನಿರ್ಮೂಲ ಮಾಡಿದನಂತೆ. ಈ ಕ್ಷತ್ರಿಯಹತ್ಯೆಯ ಪಾಪವನ್ನು ಕಳೆದುಕೊಳ್ಳಲು ಅಶ್ವಮೇಧಯಾಗವನ್ನು ಮಾಡಿ, ಆತ ಸಮಸ್ತ ಭೂಮಿಯನ್ನು ಕಶ್ಯಪ ಋಷಿಗೆ ಧಾರೆಯೆರೆದು ದಾನಕೊಟ್ಟನಂತೆ. ಆಗ ಪರಶುರಾಮನಿಗೆ ಇರಲು ಸ್ಥಳವಿಲ್ಲದೆ ಆಗುಂಬೆಯ ಸಹ್ಯಾದ್ರಿಶಿಖರದಲ್ಲಿ ನಿಂತು ಎದುರುಗಡೆಯ ಸಮುದ್ರಕ್ಕೆ ಈ ಪರಶು ಹೋದಷ್ಟು ದೂರ ತನಗೆ ಸ್ಥಳಕೊಡು ಎಂದು ಪ್ರಾರ್ಥಿಸಿ ತನ್ನ ಕೊಡಲಿಯನ್ನು ಎಸೆದನಂತೆ. ಸಮುದ್ರ ಸಹ್ಯಾದ್ರಿಯಿಂದ ಹಿಂದಕ್ಕೆ ಉರುಳಿತಂತೆ. ಅಂದಿನಿಂದ ಆ ಭಾಗದ ಪಶ್ಚಿಮ ಕರಾವಳಿಯೆಲ್ಲ ಪರಶುರಾಮಕ್ಷೇತ್ರವೆಂದು ಹೆಸರಾಯಿತಂತೆ. ಹೀಗೆ ಪೌರಾಣಿಕವಾಗಿಯೂ ಆಗುಂಬೆಗೆ ಮಹತ್ವವಿದೆ.
ಸೂರ್ಯಾಸ್ತಮಾನ
ಆಗುಂಬೆಯ ಪೇಟೆಯಿಂದ ಸುಮಾರು ಒಂದು ಮೈಲು ಪಶ್ಚಿಮದಲ್ಲಿ ಆಗುಂಬೆಯ ಜಗತ್ಪ್ರಸಿದ್ಧ ಸೂರ್ಯಾಸ್ತಮಾನ ದೃಶ್ಯವನ್ನು ಕಾಣಲು ಬೆಟ್ಟದ ನೆತ್ತಿಯಲ್ಲಿ ಒಂದು ರಂಗಸ್ಥಳವನ್ನು ಮಾಡಿದ್ದಾರೆ. ವರ್ಷವಿಡೀ-ಮಳೆಗಾಲ ಹೊರತು-ಈ ಭೂಮದೃಶ್ಯವನ್ನು ನೋಡಲು ದೇಶೀಯ, ವಿದೇಶೀಯ ಪ್ರವಾಸಿಗಳು ಇಲ್ಲಿಗೆ ಸಾವಿರಾರು ಸಂಖ್ಯೆಯಲ್ಲಿ ಬರುತ್ತಾರೆ. ಮೋಡವಲ್ಲದ ಶುಭ್ರ ಸಂಜೆಗಳಲ್ಲಿ ಸೂರ್ಯಾಸ್ತವನ್ನು ನೋಡಲು ಚೆನ್ನ. ಈ ರಂಗಸ್ಥಳದಿಂದ ಇದ್ದಕ್ಕಿದ್ದಂತೆ ಸುಮಾರು 3,000' ಪಾತಾಳ ದರ್ಶನ ಮೈನವಿರೇಳಿಸುವಂಥದು. ಕೇವಲ ಆಳ ಮಾತ್ರವಲ್ಲ, ಪಡುಗಡಲ ತಡಿಯವರೆಗಿನ, ಅಲ್ಲಿಂದ ದಿಗಂತದ ಅಂಚಿನವರೆಗಿನ ಸುಮಾರು 30 ಮೈಲುಗಳ ವಿಸ್ತಾರ ಒಮ್ಮೆಗೇ ಕಣ್ಣುಗಳನ್ನು ತುಂಬುತ್ತದೆ. ಆ ಕ್ಷಣದಲ್ಲಿ ಆಗುವ ಅನುಭವ ಮಾತಿಗೆ ಮೀರಿದುದು; ಮೌನವಾಗಿ ಅನುಭವಿಸುವಂಥದು. ಸೂರ್ಯಾಸ್ತಮಾನದ ಸುಂದರದೃಶ್ಯವನ್ನು ನೋಡಲು ರಂಗಸ್ಥಳದಲ್ಲಿ ಸಂಜೆಯ ಹೊತ್ತು ಕುಳಿತು ಪ್ರಕೃತಿ ತೋರುವ ವಿವಿಧವೇಷಗಳನ್ನು ಕಾಣಬೇಕು. ನಿಸರ್ಗ ತನ್ನ ನೂರಾರು ಸೀರೆಗಳನ್ನು ಉಟ್ಟು ಕಳಚುತ್ತಿರುತ್ತದೆ. ಅರಬ್ಬೀ ಸಮುದ್ರದಿಂದ ಹುಟ್ಟಿ ಸಾವಿರಾರು ಬೆಳ್ಳಿಮೋಡಗಳು ಬೆಳ್ಳಿಯ ವಿಮಾನಗಳಂತೆ ತೇಲಿ ಬರುತ್ತಿರುತ್ತವೆ. ಸೂರ್ಯನ ಬಿಸಿಲು ಪ್ರಖರವಾಗಿರುವ ಮಧ್ಯಾಹ್ನದ ಹೊತ್ತು ಸಮುದ್ರದ ಕಡೆಗೆ ನೋಡಬೇಕು. ಸಾವಿರಾರು ಮೈಲು ಅಗಲದ ಪಡುಗಡಲು ಕೇವಲ 2-3 ಅಗಲವಾಗಿ ದಿಗಂತರೇಖೆಯಲ್ಲಿ ಒಂದಾಗುವ ಅದ್ಭುತವನ್ನು ಕಾಣಬಹುದು. ಅಲೆಗಳಿಂದ ಸಂಚಲಿತವಾದ ಸಮುದ್ರ ಏನೋ ಜೀವಂತವಸ್ತು ಅತ್ತಿತ್ತ ಅಲುಗಾಡಿದಂತೆ ಕಾಣುವ ದೃಶ್ಯ ವಿಸ್ಮಯಕರವಾದುದು. ಸಮುದ್ರದಲ್ಲಿ ಓಡಾಡುವ ಬಿಳಿಯ ಹಾಯಿ ಬಿಚ್ಚಿದ ದೊಡ್ಡ ದೊಡ್ಡ ದೋಣಿಗಳನ್ನೂ ಹಡಗುಗಳನ್ನೂ ಕಾಣಬಹುದು. ಸಂಜೆಯ ಹೊತ್ತೋ, ಸೌಂದರ್ಯದ ವಾರಿಧಿಯೇ ನಮ್ಮೆದುರು ನಿಲ್ಲುತ್ತದೆ. ಸೂರ್ಯ ತನ್ನ ಪ್ರಖರತೆಯನ್ನು ಕಳೆದುಕೊಂಡು ಇಳಿಯುತ್ತಿರುವಾಗ ಕ್ಷಣಕ್ಷಣವೂ ಸಮುದ್ರ ಸುತ್ತಮುತ್ತಲಿನ ಮೇಘಮಾಲೆ ಬಗೆಬಗೆಯ ಬಣ್ಣವನ್ನು ತಳೆಯುತ್ತವೆ. ಸೂರ್ಯಾಸ್ತಮಾನದ ನಾಟಕವನ್ನಾಡಲು ಪ್ರಕೃತಿ ನಿರ್ಮಿಸಿದ ಮಹಾಪಟವಾಗಿ ಪಶ್ಚಿಮಾಕಾಶ ಚಿತ್ರ ವೈಚಿತ್ರ್ಯಗಳಿಂದ ತುಂಬಿರುತ್ತದೆ. ಸೂರ್ಯ ಇಳಿಯುತ್ತಿರುವಂತೆ ಕಡಲು ಮೊದಮೊದಲು ಹೊಂಬಣ್ಣದ ಹಾಳೆಯಾಗಿದ್ದು, ದಿಗಂತರೇಖೆಗೆ ಹತ್ತಿರವಾದಾಗ ಸಮಸ್ತ ಸಮುದ್ರವಿಸ್ತಾರ ರಕ್ತಾರುಣರೇಖೆಯಾಗುತ್ತದೆ. ಪ್ರಕೃತಿಯ ಸುಂದರದೃಶ್ಯಗಳಲ್ಲಿ ಒಂದಾದ ಸೂರ್ಯಾಸ್ತಮಾನ ಭಾರತದಲ್ಲಿ ಮತ್ತೆಲ್ಲಿಯೂ ಇಷ್ಟು ಸುಂದರವಾಗಿ ಕಾಣಿಸುವುದಿಲ್ಲವಂತೆ, ಸಾವಿರಾರು ಮೈಲು ದೂರದಿಂದ ಆ ಒಂದು ಅಮೃತಗಳಿಗೆಯನ್ನು ಸವಿಯಲಿಕ್ಕಾಗಿ ಪ್ರವಾಸಿಗಳು ಬರುತ್ತಾರೆ. ಬಣ್ಣಬಣ್ಣದ ಮೋಡಗಳು ಆನೆಯ, ಸಿಂಹದ, ವಿವಿಧ ಪ್ರಾಣಿಗಳು, ನಮ್ಮ ಕಲ್ಪನೆಗನುಸಾರವಾಗಿ ಬಗೆಬಗೆಯ ರೂಪಗಳನ್ನು ತಾಳಿ ತಮ್ಮ ಪಾತ್ರಗಳನ್ನು ಅಭಿನಯಿಸಿ ಮರೆಯಾಗುತ್ತವೆ. ಯಾವ ಚಿತ್ರಕಾರನ ಚಿತ್ರವೂ ಈ ನಿಸರ್ಗ ನಿರ್ಮಿತ ಕಲಾಕೃತಿಗೆ ಸರಿದೂಗದು ಎಂದೆನಿಸುತ್ತದೆ. ಸೂರ್ಯ ಮುಳುಗುವ ಕೊನೆಯ ಒಂದು ಮಿನಿಟು ಹೊತ್ತಂತೂ ಅಪೂರ್ವ ರಸಗಳಿಗೆ ಎನ್ನಬೇಕು. ಆಗುಂಬೆಯ ಸೂರ್ಯಾಸ್ತಮಾನದ ಸಮಯ ಸೂರ್ಯ ಕವುಚಿಟ್ಟ ಸ್ವರ್ಣ ಕುಂಭಾಕೃತಿಯಾಗಿ, ಅರ್ಧಚಂದ್ರಾಕೃತಿಯಾಗಿ; ಕಟ್ಟಕಡೆಗೆ ಬಿದಿಗೆಯ ಚಂದ್ರಲೇಖೆಯಾಗಿ ತನ್ನ ಕೊನೆಯ ರೂಪದಲ್ಲಿ ಮರೆಯಾಗುವ ಸೌಂದರ್ಯ ನಾಟಕ ದೃಶ್ಯ ಆನಂದದ ಹುಚ್ಚು ಹಿಡಿಸುತ್ತದೆ. ಸಾಯುವುದರೊಳಗೆ ಈ ಒಂದು ಅಮೃತಗಳಿಗೆಯನ್ನು ಕಾಣದೆ ಹೋಗುವವನು ಮನುಷ್ಯನಲ್ಲ ಎಂದೆನಿಸುತ್ತದೆ. ೧೯೦೦ ರಲ್ಲಿ ೫೦೦೦ದಷ್ಟಿದ್ದ ಜನಸಂಖ್ಯೆ ಇಂದು (೨೦೧೫) ರಲ್ಲಿ ಕೇವಲ ೩೦೦ ಇದೆ. ೨೦೦೫ ನಿಂದೀಚೆಗೆ ಆಗುಂಬೆಯಲ್ಲಿ ನಕ್ಸಲ್ ಚಟುವಟಿಕೆ ಶುರುವಾಗಿದೆಯಾದರೂ ಬರುವ ಪ್ರವಾಸಿಗಳು ಕಡಿಮೆಯೇನಾಗಿಲ್ಲ.
ಉಲ್ಲೇಖಗಳು
<References />
ಬಾಹ್ಯ ಸಂಪರ್ಕಗಳು
ವರ್ಗ:ಶಿವಮೊಗ್ಗ ಜಿಲ್ಲೆ ವರ್ಗ:ತೀರ್ಥಹಳ್ಳಿ ತಾಲೂಕಿನ ಪ್ರವಾಸಿ ತಾಣಗಳು ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು
ಉರುಗ್ವೆ
ಉರುಗ್ವೆ, ಅಧಿಕೃತವಾಗಿ ಉರುಗ್ವೆ ಪೂರ್ವ ಗಣರಾಜ್ಯ (República Oriental del Uruguay) ಆಗ್ನೇಯ ದಕ್ಷಿಣ ಅಮೇರಿಕದ ಅತಿಪುಟ್ಟ ಸ್ವತಂತ್ರದೇಶ ದೇಶ. ಇದರ ರಾಜಧಾನಿ ಮಾಂಟೆವಿಡಿಯೊ. ಇದರ ಉತ್ತರಕ್ಕೆ ಬ್ರೆಜಿಲ್, ಪಶ್ಚಿಮಕ್ಕೆ ಅರ್ಜೆಂಟೀನ, ಮತ್ತು ಆಗ್ನೇಯಕ್ಕೆ ಅಟ್ಲಾಂಟಿಕ್ ಮಹಾಸಾಗರಗಳಿವೆ. ೧೮೨೮ರಲ್ಲಿ ಬ್ರೆಜಿಲ್, ಅರ್ಜೆಂಟೀನ ಮತ್ತು ಸ್ಪೇನ್ಗಳ ಮಧ್ಯೆ ನಡೆದ ವಿವಾದದ ಪರಿಣಾಮವಾಗಿ ಈ ದೇಶ ಸೃಷ್ಟಿತವಾಯಿತು. ಸಾಂವಿಧಾನಿಕ ಪ್ರಜಾತಂತ್ರವಾಗಿರುವ ಈ ದೇಶ ರಾಷ್ಟ್ರಪತಿ ಪದ್ಧತಿಯ ಸರ್ಕಾರವನ್ನು ಹೊಂದಿದೆ.
ಇದರ ವಿಸ್ತೀರ್ಣ 1,77,508 ಚ.ಕಿ.ಮೀ. (68,536 ಚ.ಮೈ.). ಉತ್ತರದಲ್ಲಿ ಬ್ರೆಜಿಲ್, ದಕ್ಷಿಣದಲ್ಲಿ ರಿಯೊ ದೆ ಲಾ ಪ್ಲಾಟಾ ನದಿಯ ಅಳಿವೆ, ಪಶ್ಚಿಮದಲ್ಲಿ ಉರುಗ್ವೇ ನದಿ, ಪೂರ್ವದಲ್ಲಿ ಅಟ್ಲಾಂಟಿಕ್ ಸಾಗರ - ಇವು ದೇಶದ ಮೇರೆಗಳು.
ಮೇಲ್ಮೈ ಲಕ್ಷಣ
ಈ ದೇಶದ ದಕ್ಷಿಣ ಭಾಗ ಬ್ರೆಜಿಲಿಯನ್ ಪ್ರಸ್ಥಭೂಮಿಯ ಕೊನೆಯಾದ್ದರಿಂದ ಇಲ್ಲಿ ಹಲವಾರು ಪುಟ್ಟ ಬೆಟ್ಟಗಳಿವೆ, ಕರಾವಳಿಯ ಉದ್ದಕ್ಕೂ ಕಡಲುಬ್ಬರದಿಂದಾದ ಸರೋವರಗಳೂ ಸೈಕತ ಗುಡ್ಡಗಳೂ ಸಾಮಾನ್ಯ. ಈ ಭಾಗದಲ್ಲಿ ಹರಿಯುವ ನದಿಗಳ ದಡಗಳು ಎತ್ತರವಿಲ್ಲ. ಉತ್ತರಾರ್ಧದ ಪ್ರದೇಶ ಹೆಚ್ಚು ವೈವಿಧ್ಯಮಯ. ಇಲ್ಲಿ ಕಂದರಗಳೂ ತಗ್ಗಿನ ಪ್ರಸ್ಥಭೂಮಿಗಳೂ ವಿಶಾಲ ಕಣಿವೆಗಳೂ ಇವೆ. ಆದರೆ ಒಟ್ಟಿನಲ್ಲಿ ಈ ದೇಶದ ಯಾವ ಬಾಗವೂ ೬೦೦ ಮೀ.ಗಿಂತ ಎತ್ತರವಾಗಿಲ್ಲ. ಉರುಗ್ವೇಯಲ್ಲೇ ಹರಿಯುವ ದೊಡ್ಡ ನದಿಗಳು ಯಾವುವೂ ಇಲ್ಲ. ರಿಯೊನೇಗ್ರೊ ಅತ್ಯಂತ ದೊಡ್ಡದು. ಇದರ ಅಧೋಭಾಗ ಮಾತ್ರವೇ ನೌಕಾಸಂಚಾರ ಯೋಗ್ಯ. ಉಳಿದ ನದಿಗಳಲ್ಲಿ ಸಣ್ಣಪುಟ್ಟ ನೌಕೆಗಳು ಯಾನ ಮಾಡಬಹುದಷ್ಟೇ. ರಿಯೊನೇಗ್ರೊವನ್ನು ಬಿಟ್ಟರೆ ಹೆಸರಿಸಬಹುದಾದ ಉಳಿದ ನದಿಗಳೆಂದರೆ ಸಾಂತಾಲೂಸಿಯಾ, ಕ್ವೀಗ್ವೆರಿ ಮತ್ತು ಸಿಬೊಲಾಟಿ, ಉರುಗ್ವೇಯ ಪಶ್ಚಿಮದಂಚಿನಲ್ಲಿ ಹರಿಯುವ ಉರುಗ್ವೇ ನದಿಯ ಮೇಲೆ ಅದರ ಮುಖದಿಂದ ಪೈಸಾಂಡೂ ನಗರದವರೆಗೆ ಜಹಜು ಸಂಚಾರಾವಕಾಶವುಂಟು. ಅಲ್ಲಿಂದ ಮುಂದೆ ಸಣ್ಣ ನೌಕೆಗಳು ಸಾಲ್ಟೊ ವರೆಗೂ ಹೋಗಿ ಬರುತ್ತವೆ.
ಸ್ವಾಭಾವಿಕ ಸಸ್ಯ, ಪ್ರಾಣಿವರ್ಗ:
ಎತ್ತರವಾದ ಹುಲ್ಲಿನ ಬೆಳೆ ಎಲ್ಲೆಲ್ಲೂ ಸಾಮಾನ್ಯವಾಗಿದೆ. ಸ್ವದೇಶೀ ಪರದೇಶೀ ವೃಕ್ಷಗಳೂ ಹರಡಿವೆ. ಇವು ನದಿಗಳ ಕೆಳ ಪ್ರದೇಶಗಳಲ್ಲಿ ಹೆಚ್ಚು ಸಾಂದ್ರ, ಆಲ್ಡರ್, ಆಲೊ (ಕತ್ತಾಳೆ ಜಾತಿ), ಪಾಪ್ಲರ್, ಅಕೇಸಿಯ, ವಿಲೊ, ಯೂಕಲಿಪ್ಪಸ್(ಇವು ಮುಖ್ಯ ಮರಗಳು, ತಾಳೆಜಾತಿಯ ಮರಗಳು ಶುದ್ದ ಸ್ವದೇಶಿ, ಕಣಿವೆಗಳಲ್ಲೂ ಹುಲ್ಲುಗಾವಲುಗಳಲ್ಲೂ ಬಣ್ಣ ಬಣ್ಣದ ನಸುಗಂಪಿನ ಹೂಗಿಡಗಳು ಅಸಂಖ್ಯಾತ. ಜನವಸತಿ ಇರುವ ಪ್ರದೇಶಗಳಲ್ಲೆಲ್ಲ ವನ್ಯಮೃಗಗಳು ಬಹುಮಟ್ಟಿಗೆ ಅದೃಶ್ಯವಾಗಿವೆ, ಅಮೆರಿಕನ್ ಉಷ್ಟ್ರಪಕ್ಷ್ಸಿಯೂ ಈಗ ವಿರಳ. ಸಿಂಹ. ಚಿರತೆ. ನರಿ, ಜಿಂಕೆ, ಕಾಡುಬೆಕ್ಕು, ನೀರುಹಂದಿ, ಆರ್ಮಡಿಲ್ಲೊ-ಇವು ಇಲ್ಲಿನ ಕೆಲವು ಚತುಷ್ಪಾದಿ ಪ್ರಾಣಿಗಳು, ರಣಹದ್ದು, ನಾಡುಕಾಗೆ, ಉದ್ದ ತೋಕೆಯ ಸಣ್ಣಗಿಳಿ, ಬಿಲವಾಸಿ ಗೂಬೆ, ಕೆಂಪುಹಕ್ಕಿ, ಝೇಂಕಾರದ ಹಕ್ಕಿ ಇವನ್ನೂ ಇಲ್ಲಿ ಕಾಣಬಹುದು. ಚೇಳು ವಿರಳ; ಆದರೆ ದೊಡ್ಡದು. ಜೇಡಗಳು ಸಾಮಾನ್ಯ, ವಿಷಪೂರಿತ. ಹಲ್ಲಿ, ಆಮೆ, ತಲೆಯ ಮೇಲೆ ಸಿಲುಬೆಯ ಗುರುತಿರುವ ಭಯಂಕರ ವಿಷಸರ್ಪ. ಗಿಲಿಕೆ ಹಾವು ಇವು ಇಲ್ಲಿನ ಪ್ರಾಣಿಲೋಕದ ಇತರ ಪ್ರಜೆಗಳು. ಉರುಗ್ವೇ ನದಿಯ ಶಿರೋಭಾಗ ಮೊಸಳೆಗಳ ಸಾಮ್ರಾಜ್ಯ.
ಜನ,ಜೀವನ:
ಶೇಕಡಾ 50ರಷ್ಟು ಜನ ವ್ಯವಸಾಯಗಾರರು. ದಕ್ಷಿಣಭಾಗದಲ್ಲಿ ಜನಸಂಖ್ಯೆ ಹೆಚ್ಚು ದೇಶದ 83%ರಷ್ಟು ಪ್ರದೇಶದಲ್ಲಿ ಹುಲ್ಲುಗಾವಲಿರುವ ಉರುಗ್ವೇಯನ್ನು ಜಗತ್ತಿನ ಅತಿ ಉತ್ತಮ ಮೇವಿನಭೂಮಿ ಎನ್ನುತ್ತಾರೆ. 1840ರ ಅನಂತರ ಬ್ರಿಟಿಷರು ಮೆರಿನೊ ಕುರಿಗಳನ್ನು ಇಲ್ಲಿಗೆ ತಂದು ಸಾಕಿದರು. ಅವುಗಳಿಂದ ಉಣ್ಣೆ ಮತ್ತು ಮಾಂಸ ತೆಗೆದು ರಫ್ತು ಮಾಡುತ್ತಾರೆ. ಶೀತಕ ಯಂತ್ರ ಬಂದ ಮೇಲೆ ಮಾಂಸದ ಉದ್ಯೋಗ ಭರದಿಂದ ಸಾಗಿದೆ. ಉರುಗ್ವೇ ನದಿಯ ಮೇಲಿನ ಪೈಸಾಂಡೂ, ಸಾಲ್ಟೊ, ಮತ್ತು ರಿಯೊ ನೇಗ್ರೊ ನದಿಯ ಮೇಲಿರುವ ಮರ್ಸೇದೇಸ್ ಪಟ್ಟಣಗಳಲ್ಲಿ ಮಾಂಸ ಕೈಗಾರಿಕೆ ಪ್ರಬಲ. ದಕ್ಷಿಣ ಭಾಗದಲ್ಲ್ಲಿ ವ್ಯಸಾಯ ಸಾಮಾನ್ಯ. ಅರ್ಧ ಭೂಮಿ ಗೋದಿಗಾಗಿ ಮೀಸಲಾಗಿದೆ. ಅಗಸೆ ನಾರು, ಓಟ್ಸ್, ಬಾರ್ಲಿ, ದ್ರಾಕ್ಷಿ ಇತರ ಬೆಳೆಗಳು. ಎರಡನೆಯ ಮಹಾಯುದ್ಧದ ಅನಂತರ ಇಲ್ಲಿ ಪ್ರಗತಿ ಹೆಚ್ಚಿದೆ. ಸರ್ಕಾರವೇ ವ್ಯವಸಾಯ ಪದಾರ್ಥಗಳ ಬೆಲೆ ನಿಗದಿ ಮಾಡಿ ವ್ಯವಸಾಯಕ್ಕೆ ಪ್ರೋತ್ಸಾಹ ಕೊಟ್ಟಿದೆ. ಈಗ ಉತ್ತರ ಮತ್ತು ಪೂರ್ವ ಭಾಗಗಳಲ್ಲಿ ಹೆಚ್ಚು ಭೂಮಿಯನ್ನು ಸಾಗುವಳಿಗೆ ಒಳಪಡಿಸಲಾಗಿದೆ. ರೈಲುಗಳ ನಿರ್ಮಾಣ ಬ್ರಿಟಿಷ್ ಬಂಡವಾಳದಿಂದಾಯಿತು. ಈಗ ಎಲ್ಲ ರೈಲುಗಳೂ ಸರ್ಕಾರದ ಅಧೀನದಲ್ಲಿವೆ. ರಸ್ತೆ ಸಾರಿಗೆಯೂ ಪ್ರಗತಿ ಹೊಂದಿದೆ. ಇಲ್ಲಿಯ ಮುಖ್ಯ ರಫ್ತು ಉಣ್ಣೆ, ಮಾಂಸ, ಮಾಂಸದ ಪದಾರ್ಥಗಳು ಮತ್ತು ಚರ್ಮ, ಈಗ ಮಾಂಸಕ್ಕಿಂತಲೂ ಗೋದಿಯ ರಫ್ತು ಹೆಚ್ಚು. ರಫ್ತಿನ ಬಹುಭಾಗ ನೆದರ್ಲೆಂಡ್ಸಿಗೆ ಹೋಗುತ್ತದೆ. ಆಮದು ವಿಶೇಷವಾಗಿ ಸಂಯುಕ್ತ ಸಂಸ್ಥಾನ. ಬ್ರೆಜಿûಲ್, ಪಶ್ಚಿಮ ಜರ್ಮನಿ ಮತ್ತು ಬ್ರಿಟನ್‍ಗಳಿಂದ. ಉರುಗ್ವೇಯ ಜನ ಪ್ರಧಾನವಾಗಿ ಬಿಳಿಯರು: 19-20ನೆಯ ಶತಮಾನಗಳಲ್ಲಿ ಸ್ಪೇನ್, ಇಟಲಿ ಮತ್ತು ಇತರ ಐರೋಪ್ಯ ದೇಶಗಳಿಂದ ಬಂದವರ ವಂಶದವರು. ಇಂಡಿಯನ್ನರು ಇಲ್ಲವೇ ಇಲ್ಲವೆನ್ನಬಹುದು. ಈ ಲಕ್ಷಣವುಳ್ಳ ಶೇ. 5 ರಷ್ಟು ಮಂದಿ ಮಾತ್ರ ಕಾಣಸಿಗುತ್ತಾರೆ. ರೋಮನ್ ಕೆಥೊಲಿಕರು ಬಹುಸಂಖ್ಯಾತರು. ಸ್ಪ್ಯಾನಿಷ್ ಅಧಿಕೃತ ಭಾಷೆ. ಉರುಗ್ವೇಯ ಜನಸಂಖ್ಯೆ 25,56,02,(1963). ಚ.ಕಿ.ಮೀ.ಗೆ 14.4 ಅಥವಾ ಚ.ಮೈ.ಗೆ 37.2 ಜನಸಾಂದ್ರತೆಯಿದೆ. ದಕ್ಷಿಣ ಕರಾವಳಿ ಹಾಗು ಉರುಗ್ವೇನದೀ ತೀರಪ್ರದೇಶಗಳಲ್ಲಿ ಜನ ಹೆಚ್ಚಾಗಿ ವಾಸಿಸುತ್ತಾರೆ. ರಾಜಧಾನಿಯಾದ ಮಾಂಟೆವಿಡೆವೋದಲ್ಲಿ ಜನದಟ್ಟಣೆ ಬಲು ಹೆಚ್ಚು (ಜನಸಂಖ್ಯೆ 11,58,632). ಇಡೀ ದೇಶದ ಜನಸಂಖ್ಯೆಯಲ್ಲಿ ಅರ್ಧಕ್ಕೂ ಹೆಚ್ಚಿನ ಮಂದಿ ಈ ನಗರದಲ್ಲೂ ಸುತ್ತಮುತ್ತಣ ಉಪನಗರಗಳಲ್ಲೂ ವಾಸಿಸುತ್ತಾರೆ. ಉರುಗ್ವೇಯಲ್ಲಿ ಸುಮಾರು (1,900ಮೈ.) ರೈಲುಮಾರ್ಗಗಳೂ 4,828 ಕಿ.ಮೀ. (3,000 ಮೈ.) ರಸ್ತೆಗಳೂ ಇವೆ. ಇವಕ್ಕೆ ಮಾಂಟೆವಿಡೆವೋ ಕೇಂದ್ರ. ಅಂತರರಾಷ್ಟ್ರೀಯ ಸಾಲ ಪಡೆದು ಹೆದ್ದಾರಿಗಳನ್ನು ಉತ್ತಮಪಡಿಸಿ ಮುಖ್ಯವಾಗಿ ಬ್ರೆಜಿûಲಿನೊಂದಿಗೆ ಹೆಚ್ಚಿನ ಸಂಪರ್ಕ ಕಲ್ಪಿಸಲಾಗಿದೆ. ಉರುಗ್ವೇ ಜನರಲ್ಲಿ 85%ರಷ್ಟು ಮಂದಿ ಅಕ್ಷರಸ್ಥರು. ಪೇಸೋ ಇಲ್ಲಿನ ನಾಣ್ಯ. ವಿನಿಮಯ ದರ (1968): 600 ಪೆಸೋ=1 ಪೌಂ. ಸ್ಟರ್ಲಿಂಗ್; 250 ಪೇಸೋ=1 ಡಾಲರ್ (ಅಮೆರಿಕ ಸಂ. ಸಂ.)			(ಆರ್.ಆರ್.ಎ.; ಬಿ.ಒ.)
ಇತಿಹಾಸ, ಆಡಳಿತ:
17ನೇ ಶತಮಾನದ ಅಂತ್ಯದಲ್ಲಿ ಪೋರ್ಚುಗೀಸರು ಮೊಟ್ಟಮೊದಲು ಇಲ್ಲಿಗೆ ಬಂದರು ನೂರು ವರ್ಷ ಕಾಲ ಪೋರ್ಚುಗಲ್ಲಿನ ಅಧೀನದಲ್ಲಿದ್ದ ಮೇಲೆ ಈ ದೇಶ ಸ್ಪೇನ್ ಚಕ್ರಾಧಿಪತ್ಯದ ಅಂಗವಾಯಿತು. 1805ರಲ್ಲಿ ಸ್ಪೇನ್ ನೆಪೋಲಿಯನ್ನನ ವಶವಾದಾಗ ದಕ್ಷಿಣ ಅಮೆರಿಕದ ಇತರ ವಸಾಹತುಗಳಂತೆ ಉರುಗ್ವೇಯಲ್ಲೂ ಸ್ವಾತಂತ್ರ್ಯ ಚಳವಳಿ ಹರಡಿತು. ಆದರೆ ನೆರೆಯ ಬ್ರೆಜಿûಲ್ ಆರ್ಜೆಂಟೀನಗಳು ಇದನ್ನು ಆಕ್ರಮಿಸಲು ಯತ್ನಿಸಿದವು. ಈ ಪ್ರಯತ್ನಗಳು ವಿಫಲವಾಗಿ, ಕೊನೆಗೆ ಇಂಗ್ಲೆಂಡಿನ ಮಧ್ಯಸ್ಥಿಕೆಯಿಂದ ಉರುಗ್ವೇ ಸ್ವತಂತ್ರ ರಾಷ್ಟ್ರವಾಯಿತು. ಇದರ ಪ್ರಥಮ ಸಂವಿಧಾನ ಜಾರಿಗೆ ಬಂದದ್ದು 1830ರಲ್ಲಿ, ಪ್ರಜಾತಂತ್ರ ಗಣರಾಜ್ಯ ತತ್ತ್ವಗಳೇ ಇದಕ್ಕೆ ಮೂಲಾಧಾರ. ಆದರೆ ಇಲ್ಲಿ ಹುಟ್ಟಿಕೊಂಡ ಕೊಲರ್ಯಾಡೋ ಮತ್ತು ಬ್ಲಾಂಕೋ ಎಂಬ ಪಕ್ಷಗಳೆರಡರ ಕಚ್ಚಾಟದಿಂದ ದೇಶದಲ್ಲಿ ಅನಾಯಕತೆ ಮೂಡಿತು. ಚುನಾವಣೆಗಳಲ್ಲಿ ಅನೀತಿಯೂ ಮೋಸವೂ ಬೆಳೆದುವು. ಬಲ ಪ್ರದರ್ಶನದಿಂದ ಸರ್ಕಾರದ ಮೂಲಸ್ಥಾನಗಳ ಆಕ್ರಮಣ ಸಾಮಾನ್ಯವಾಯಿತು. ಈ ಕಾರಣಗಳಿಂದ 19ನೆಯ ಶತಮಾನದ ಕೊನೆಯವರೆಗೂ ಅಲ್ಲಿ ಪ್ರಜಾಪ್ರಭುತ್ವ ಬೇರೂರಲಿಲ್ಲ. ಈ ಅವ್ಯವಸ್ಥೆಯನ್ನು ಕೊನೆಗಾಣಿಸಿ ದೇಶದಲ್ಲಿ ಶಾಂತಿ ನೆಲಗೊಳಿಸಿದವ ಜೋಸೆಬಾಟ್ಯೆ. ಈತನ ನೇತೃತ್ವದಲ್ಲಿ 1918ರಲ್ಲಿ ಜಾರಿಗೆ ಬಂದ ಸುಧಾರಣೆಗಳ ಫಲವಾಗಿ ಏಕಪಕ್ಷೀಯ ಸಚಿವ ಸಂಪುಟದ ಸ್ಥಾನದಲ್ಲಿ ದ್ವಿಪಕ್ಷೀಯ ಸಂಪುಟದ ಸ್ಥಾಪನೆಯಾಯಿತು. ಚುನಾವಣೆಯಲ್ಲಿ ಪ್ರಥಮ ಮತ್ತು ದ್ವಿತೀಯ ಸ್ಥಾನ ಪಡೆದ ಪಕ್ಷಗಳೆರಡಕ್ಕೂ ಅದರದರ ಬಲಾನುಗುಣವಾಗಿ ಸ್ಥಾನ ಕಾಯ್ದಿಡಲಾಯಿತು. ಇದರಿಂದ ಪಕ್ಷವೈಮನಸ್ಯ ಅಡಗಿ ಪ್ರಜಾಸರ್ಕಾರ ಸುಲಲಿತವಾಗಿ ನಡೆಯುವಂತಾಯಿತು. ಆದರೆ ಮುಂದೆ ಸಂಭವಿಸಿದ ಆರ್ಥಿಕಮುಗ್ಗಟ್ಟಿನ ಕಾಲದಲ್ಲಿ ಈ ವ್ಯವಸ್ಥೆ ಪ್ರಯೋಜನಕಾರಿಯಾಗಿರಲಿಲ್ಲ. ಈ ಸನ್ನಿವೇಶದಲ್ಲಿ ರಾಜಕಾರ್ಯಗಳನ್ನು ಏಕದೃಷ್ಟಿಯಿಂದ ಸಕಾಲಕ್ಕೆ ದಾಢ್ರ್ಯದಿಂದ ನಡೆಸಬಲ್ಲ ಆಡಳಿತದ ಅಗತ್ಯವಿತ್ತು. 1933ರಲ್ಲಿ ಗೇಬ್ರಿಯಲ್ ಟೆರ ರಾಷ್ಟ್ರದ ಸರ್ವಾಧಿಕಾರಿಯಾದ. 1917ರ ಸಂವಿಧಾನ ಮುರಿದು ಬಿತ್ತು. ಬಹಳ ಕಷ್ಟ ನಷ್ಟ ಅನುಭವಿಸಿ ಸ್ವಾತಂತ್ರ್ಯ ಪಡೆದಿದ್ದ ಉರುಗ್ವೇಯನರಿಗೆ ಇದರಿಂದ ಮುಖಭಂಗವಾಗಿ ಕೊನೆಗೆ ಅವರು ಮತ್ತೆ ಶ್ರಮಪಟ್ಟು ಪ್ರಜಾಪ್ರಭುತ್ವ ಸ್ಥಾಪಿಸಿಕೊಂಡರು. 1951ರಲ್ಲಿ ಅನೇಕ ರಾಜಕೀಯ ಸುಧಾರಣೆಗಳು ಜಾರಿಗೆ ಬಂದುವು. ಆದರೂ ಉರುಗ್ವೇಯಲ್ಲಿ ದೃಢವಾದ ಸರ್ಕಾರ ಬರಲಿಲ್ಲ. ಆದ್ದರಿಂದ 1967ರ ಫೆಬ್ರವರಿಯಲ್ಲಿ ಇಲ್ಲಿ ಅಧ್ಯಕ್ಷೀಯ ಸರ್ಕಾರ ವ್ಯವಸ್ಥೆಯನ್ನು ಜಾರಿಗೆ ತರಲಾಯಿತು. ಅಧ್ಯಕ್ಷ ಹಾಗೂ ಹನ್ನೊಂದು ಮಂದಿ ಸಚಿವ ಮಂಡಲ ಆಢಳಿತ ನಡೆಸುತ್ತಾರೆ. ಇವರ ಆಯ್ಕೆ ಐದು ವರ್ಷಕ್ಕೊಮ್ಮೆ. ವಿಧಾನಮಂಡಲದಲ್ಲಿ ಎರಡು ಸದನಗಳಿವೆ. ಒಂದು ಸೆನೆಟ್ (ಸದಸ್ಯ ಸಂಖ್ಯೆ 30). ಇನ್ನೊಂದು ಚೇಂಬರ್ ಆಫ್ ಡೆಪ್ಯುಟೀಸ್ (ಸದಸ್ಯ ಸಂಖ್ಯೆ 99). ಇವುಗಳಿಗೂ ಐದು ವರ್ಷಗಳಿಗೊಮ್ಮೆ ಚುನಾವಣೆ ನಡೆಯುತ್ತದೆ. ಹದಿನೆಂಟು ವರ್ಷ ತುಂಬಿದ ಎಲ್ಲರಿಗೂ ಮತ ನೀಡುವ ಅಧಿಕಾರವುಂಟು. ಸೆನೆಟಿನ ಅಧ್ಯಕ್ಷನೇ ರಾಷ್ಟ್ರದ ಉಪಾಧ್ಯಕ್ಷ. ಆಡಳಿತ ಸೌಕರ್ಯಕ್ಕಾಗಿ ದೇಶವನ್ನು 19 ವಿಭಾಗಗಳಾಗಿ ಮಾಡಲಾಗಿದೆ ಪ್ರತಿ ವಿಭಾಗದ ಆಡಳಿತವೂ ಒಬ್ಬ ಮೇಲ್ವಿಚಾರಕನ (ಇಂಟೆಂಡಂಟ್) ಹಾಗೂ 31 ಸದಸ್ಯರಿರುವ ಮಂತ್ರಣ ಸಭೆಯ (ಜಂಟ) ಅಧೀನದಲ್ಲಿರುತ್ತದೆ.
ಬಾಹ್ಯ ಸಂಪರ್ಕ
ವರ್ಗ:ದಕ್ಷಿಣ ಅಮೇರಿಕ ಖಂಡದ ದೇಶಗಳು
ಆಂಡರ್ಸ್ ಎಕೆಬರ್ಗ್
ಆಂಡರ್ಸ್ ಎಕೆಬರ್ಗ್(ಆಂಡರ್ಸ್ ಗುಸ್ತಾಫ್ ಎಕೆಬರ್ಗ್)(ಸ್ಟಾಕ್‌ಹೋಮ್, ಜನವರಿ16,1767 – ಉಪ್ಸಲ,ಸ್ವೀಡನ್,ಫೆಬ್ರವರಿ11, 1813) ಒಬ್ಬ ಸ್ವೀಡನ್ ದೇಶದ ವಿಜ್ಞಾನಿ.ಇವರು ಬಾಲ್ಯದಲ್ಲಿ ಕಾಯಿಲೆಯಾಗಿ ತಮ್ಮ ಶ್ರವಣ ಶಕ್ತಿಯನ್ನು ಕಳಕೊಂಡರೂ ೧೮೦೨ ರಲ್ಲಿ ಟಾಂಟಾಲಮ್ ಮೂಲಧಾತುವನ್ನು ಕಂಡುಹಿಡಿದರು.ದುರಂತವೆಂದರೆ ಒಂದು ಆಕಸ್ಮಿಕದಲ್ಲಿ ತಮ್ಮ ಒಂದು ಕಣ್ಣನ್ನೂ ಇವರು ಕಳಕೊಳ್ಳಬೇಕಾಯಿತು. ವರ್ಗ:ವಿಜ್ಞಾನಿಗಳು ವರ್ಗ:ರಸಾಯನಶಾಸ್ತ್ರ
ಊ
ಊ ಕನ್ನಡ ವರ್ಣಮಾಲೆಯ ಆರನೇ ಅಕ್ಷರವಾಗಿದೆ.ಇದು ಒಂದು ಸ್ವರಾಕ್ಷರ.
ಚಾರಿತ್ರಿಕ ಹಿನ್ನೆಲೆ
ಕನ್ನಡ ವರ್ಣಮಾಲೆಯಲ್ಲಿ ಆರನೆಯ ಅಕ್ಷರ. ಸ್ವರ. ಸ್ವತಂತ್ರವಾಗಿ ಪ್ರಾಚೀನ ಶಾಸನಗಳಲ್ಲಿ ದೊರಕುವುದು ಬಹು ವಿರಳ. ಆದುದರಿಂದ ವಿಕಾಸವನ್ನು ಗಮನಿಸುವುದು ಕಷ್ಟ. ವ್ಯಂಜನಗಳ ಜೊತೆಗೆ ಸೇರಿಕೊಂಡಾಗ ಎರಡು ಸಣ್ಣರೇಖೆಗಳನ್ನು ವ್ಯಂಜನದ ಕೆಳಗೆ ಇಲ್ಲವೇ ಪಕ್ಕದಲ್ಲಿ ಬರೆಯುವುದರಿಂದ ಇದು ಸೂಚಿತವಾಗುತ್ತಿತ್ತು. ಅಶೋಕನ ಕಾಲದ ಬ್ರಾಹ್ಮೀಲಿಪಿಯಲ್ಲಿ ಇದನ್ನು ಕಾಣಬಹುದು. ಕಾಲಕ್ರಮದಲ್ಲಿ ಎರಡು ಕೊಂಡಿಗಳನ್ನು ಅಕ್ಷರದ ಪಕ್ಕದಲ್ಲಿ ಬರೆಯುವ ಪ್ರವೃತ್ತಿ ರೂಢಿಸಿತು.
ಶಾಸ್ತ್ರೀಯ ವಿವರ
ಈ ಅಕ್ಷರ ಪಶ್ಚಸಂವೃತ ಗೋಲ ದೀರ್ಘಸ್ವರಧ್ವನಿಯನ್ನು ಸೂಚಿಸುತ್ತದೆ.
ಸ್ವರಾಕ್ಷರಗಳು ಎಂದರೇನು ?
ಸಂಸ್ಕೃತದಲ್ಲಿ (ದೇವನಾಗರಿ) ಸ್ವರಾಕ್ಷರಗಳು ‘ಅ’ ಕಾರ ದಿಂದ ‘ಔ’ ಕಾರದವರೆಗೆ ೧೪ ಇವೆ. ಅವುಗಳೆಂದರೆ,
ದೀರ್ಘಸ್ವರ
ಎರಡು ಮಾತ್ರೆಗಳ ಕಾಲಾವಧಿಯಲ್ಲಿ ಉಚ್ಚರಿಸಬಹುದಾದ ಅಕ್ಷರಗಳು ೫ - ಆ, ಈ, ಊ, ೠ, ೡ. ಈ ಅಕ್ಷರಗಳನ್ನು ಗುರು(ವ್ಯಾಕರಣ) ಎಂದು ಕರೆಯುತ್ತಾರೆ. ಇವುಗಳಲ್ಲಿ ಈ ಅಕ್ಷರವೂ ಒಂದಾಗಿದೆ.
ಕನ್ನಡದ ನಾವಿ ಸ್ವರಗಳು
ಈ ನಾಮಿ ಸ್ವರಗಳನ್ನು ಸವರ್ಣಗಳೆಂದು ಕರೆಯುತ್ತಾರೆ.
ಉಲ್ಲೇಖ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕನ್ನಡ ಅಕ್ಷರ
ಬಹಾಮಾಸ್
ಬಹಾಮಾಸ್ ಕಾಮನ್ವೆಲ್ತ್ (Commonwealth of The Bahamas) ಉತ್ತರ ಅಮೇರಿಕದ ೭೦೦ ದ್ವೀಪಗಳ ಸಮೂಹವಾಗಿರುವ ಕೆರಿಬ್ಬಿಯನ್ ದೇಶ. ಅಟ್ಲಾಂಟಿಕ್ ಮಹಾಸಾಗರದಲ್ಲಿ ಫ್ಲಾರಿಡದ ಪೂರ್ವಕ್ಕೆ, ಕ್ಯೂಬಾದ ಉತ್ತರಕ್ಕೆ ಈ ದೇಶ ಇದೆ.
ಉಲ್ಲೇಖಗಳು
ವರ್ಗ:ಕೆರಿಬ್ಬಿಯನ್ ವರ್ಗ:ಉತ್ತರ ಅಮೇರಿಕ ಖಂಡದ ದೇಶಗಳು
ಸುಬ್ರಮಣ್ಯ ಭಾರತಿ
ಸುಬ್ರಮಣ್ಯ ಭಾರತಿ (சுப்பிரமணிய பாரதி) (ಡಿಸೆಂಬರ್ 11, 1882 - ಸೆಪ್ಟೆಂಬರ್ 11, 1921) ಭಾರತದ, ತಮಿಳುನಾಡು ರಾಜ್ಯಕ್ಕೆ ಸೇರಿದ ಒಬ್ಬ ತಮಿಳು ಕವಿ, ಸ್ವಾತಂತ್ರ್ಯ ಹೋರಾಟಗಾರ ಹಾಗು ಮೂರ್ತಿ ಪೂಜೆಯ ವಿರೋಧಿ, ಸಮಾಜ ಸುಧಾರಕರಾಗಿದ್ದರು. ಮಹಾಕವಿ ಭಾರತಿ (ಮಹಾ ಕವಿ ಎಂಬ ಪ್ರಶಂಸನೀಯ ಉಪಾಧಿಯನ್ನು ಹಲವು ಭಾರತೀಯ ಭಾಷೆಗಳು ತಮ್ಮ ಕವಿಗಳಿಗೆ ನೀಡಿ ಗೌರವಿಸುತ್ತವೆ) ಎಂದು ಪರಿಚಿತರಾದ ಇವರನ್ನು ಭಾರತದ ಅತ್ಯುತ್ತಮ ಕವಿಗಳಲ್ಲಿ ಒಬ್ಬರೆಂದು ಶ್ಲಾಘಿಸಲಾಗುತ್ತದೆ.
ಪರಿಚಯ
ಭಾರತಿಯವರು ಬಹುತೇಕ ಕೃತಿಗಳನ್ನು ರಚಿಸುವುದರ ಜೊತೆಗೆ ಗದ್ಯ ಹಾಗು ಪದ್ಯ ಎರಡೂ ಶೈಲಿಗಳ ರಚನೆಯಲ್ಲಿ ನಿಪುಣತೆ ಹೊಂದಿದ್ದರು. ಅವರ ರಚನೆಗಳು, ದಕ್ಷಿಣ ಭಾರತದಲ್ಲಿ ಭಾರತೀಯ ಸ್ವಾತಂತ್ರ್ಯಸಂಗ್ರಾಮ ಕ್ಕೆ ಜನಸಮೂಹವನ್ನು ಸಂಘಟಿಸುವಲ್ಲಿ ನೆರವಾದವು. ಭಾರತೀಯ ಇತಿಹಾಸದಲ್ಲಿ ಜರುಗಿದ ಮಹತ್ವದ ಘಟನೆಗಳಿಗೆ ಭಾರತಿಯವರು ಸಾಕ್ಷಿಯಾದರು, ಅವರ ಸಮಕಾಲೀನರಲ್ಲಿ ಭಾರತೀಯ ಸ್ವಾತಂತ್ರ್ಯ ಸಂಗ್ರಾಮದ ಪ್ರಮುಖ ನಾಯಕರುಗಳಾದ ಮಹಾತ್ಮ ಗಾಂಧಿ, ಬಾಲಗಂಗಾಧರ ತಿಲಕ್, ಶ್ರೀ ಅರಬಿಂದೊ ಹಾಗು V.V.S.ಐಯ್ಯರ್ ಸೇರಿದ್ದಾರೆ.
ಭಾಷೆ
ಭಾರತಿ ತಮ್ಮ ಮಾತೃ ಭಾಷೆ, ತಮಿಳು ಭಾಷೆಯ ಬಗ್ಗೆ ದೃಢನಿಷ್ಠರಾಗಿದ್ದರು. ಜೊತೆಗೆ ಭಾಷೆಯ ಪರಂಪರೆಯ ಬಗ್ಗೆ ಹೆಮ್ಮೆಯನ್ನು ಹೊಂದಿದ್ದರು. ಅವರು ತೆಲುಗು, ಬೆಂಗಾಲಿ, ಹಿಂದಿ, ಸಂಸ್ಕೃತ, ಕುಟ್ಚಿ, ಫ್ರೆಂಚ್ ಹಾಗು ಆಂಗ್ಲ ಭಾಷೆಗಳನ್ನು ಒಳಗೊಂಡಂತೆ ಹಲವು ಭಾಷೆಗಳಲ್ಲಿ ನಿರರ್ಗಳವಾಗಿ ಮಾತನಾಡುತ್ತಿದ್ದರು. ಜೊತೆಗೆ ಆಗಾಗ ತಮಿಳಿಗೆ ಇತರ ಭಾಷೆಗಳ ಕೃತಿಗಳನ್ನು ತರ್ಜುಮೆ ಮಾಡುತ್ತಿದ್ದರು. ಅವರು ಪ್ರಾಚೀನ ಹಾಗು ಸಮಕಾಲೀನ ತಮಿಳು ಸಾಹಿತ್ಯ ಅದರಲ್ಲೂ ವಿಶೇಷವಾಗಿ ಪ್ರಾಚೀನ ಪದ್ಯಗಳ ಬಗ್ಗೆ ಅಧ್ಯಯನ ನಡೆಸಲು ಅಪಾರ ಆಸಕ್ತಿ ಹೊಂದಿದ್ದರು.
ರಾಷ್ಟ್ರೀಯತಾವಾದಿ ಸಾಹಿತ್ಯ
ಭಾರತಿ ಅವರನ್ನು ಒಬ್ಬ ರಾಷ್ಟ್ರೀಯತಾವಾದಿ ಕವಿ ಎಂದು ಪರಿಗಣಿಸಲಾಗುತ್ತದೆ, ಏಕೆಂದರೆ ತಮ್ಮ ಹಲವಾರು ಪದ್ಯಗಳ ಮೂಲಕ ಜನರನ್ನು ಶ್ಲಾಘಿಸಿ ಸ್ವಾತಂತ್ರ್ಯ ಸಂಗ್ರಾಮಕ್ಕೆ ಸೇರಲು ಹುರಿದುಂಬಿಸಿದರು. 'ಭವ್ಯವಾದ ಹಿಮಾಲಯವು ನಮ್ಮದು; ಹಾಗು ಅದಕ್ಕೆ ಹೋಲಿಕೆ ಮಾಡಲು ಈ ಭೂಮಿಯ ಮೇಲೆ ಯಾವುದೇ ವಸ್ತುವಿಲ್ಲ...ಶ್ರೇಷ್ಠ ನದಿ ಗಂಗೆ ನಮ್ಮ ನದಿ ಹಾಗು ಇದರ ಶ್ರೇಷ್ಠತೆಗೆ ಪ್ರತಿಸ್ಪರ್ಧಿಯಾಗಿ ಮತ್ತೊಂದು ನದಿ ಹುಟ್ಟಿಲ್ಲ...ಎಂದು ಬರೆಯುತ್ತಾರೆ
ಕೇವಲ ತಮ್ಮ ರಾಷ್ಟ್ರದ ಬಗ್ಗೆ ಹಿರಿಮೆಯನ್ನು ಹೊಂದುವುದರ ಬದಲು, ಸ್ವತಂತ್ರ ಭಾರತದ ಬಗ್ಗೆ ತಮ್ಮ ದೃಷ್ಟಿಕೋನದ ರೂಪ ರೇಖೆಗಳನ್ನೂ ಸಹ ಅವರು ಆ ಕಾಲದಲ್ಲಿ ನೀಡಿದರು. 'ನೀವು ಭಾರತ ಎಂದು ಹೇಳುವಾಗ ನಿಮ್ಮ ಶತ್ರುಗಳ ಬಗ್ಗೆ ನಿಮಗಿರುವ ಭಯವನ್ನು ತೊರೆಯುವಿರಿ...ನಾವು ಆಯುಧಗಳನ್ನು ತಯಾರು ಮಾಡೋಣ, ಉತ್ತಮ ಕಾಗದಗಳನ್ನು ತಯಾರಿಸೋಣ, ನಾವು ದೊಡ್ಡ ಕಾರ್ಖಾನೆಗಳನ್ನು ನಿರ್ಮಿಸೋಣ ಹಾಗು ದೊಡ್ಡ ದೊಡ್ಡ ಶಾಲೆಗಳ ನಿರ್ಮಾಣ ಮಾಡೋಣ. ನಾವು ವಿಶ್ರಾಂತಿ ಪಡೆಯುವುದಾಗಲಿ, ಮಲಗುವುದಾಗಲಿ ಮಾಡುವುದು ಬೇಡ, ನಾವು ಸತ್ಯವಾದಿಗಳಾಗಿದ್ದು ಅತ್ಯುತ್ತಮ ಕೆಲಸ ಮಾಡೋಣ...' ಭಾರತಿಯವರ ಬಲವಾದ ರಾಷ್ಟ್ರೀಯತಾವಾದಿ ಪ್ರಭಾವವು ಈ ಮೂಲಕ ವಿಶದಗೊಂಡಿದೆ: ಸ್ವಾತಂತ್ರ್ಯ ಆಚರಿಸಲು ಬಳಸಿಕೊಳ್ಳಬಹುದಾದ ಹಾಡನ್ನು ಮೊದಲ ಬಾರಿಗೆ ಇವರು ಬರೆದರು,ಭಾರತವು ಖಚಿತವಾಗಿ ಯಾವುದೋ ಒಂದು ಹಂತದಲ್ಲಿ ಸ್ವಾತಂತ್ರ್ಯ ಗಳಿಸುತ್ತದೆಂಬ ಭರವಸೆ ಹೊಂದಿದ್ದರು. ಆದಾಗ್ಯೂ, ಭಾರತವು ಸ್ವಾತಂತ್ರ್ಯ ಗಳಿಸುವ ಮೊದಲೇ ನಿಧನರಾದರು.
ತಮಿಳು ಪದ್ಯದಲ್ಲಿ ಹೊಸ ಆವಿಷ್ಕಾರ
ಭಾರತಿ, ತಮಿಳು ಪದ್ಯದಲ್ಲಿ ಹೊಸ ಶೈಲಿಯನ್ನು ಪರಿಚಯಿಸಿದವರಲ್ಲಿ ಮೊದಲಿಗರು. ಅಲ್ಲಿಯವರೆಗೂ ಪದ್ಯಗಳು ಪ್ರಾಚೀನ ತಮಿಳು ವ್ಯಾಕರಣಬದ್ಧ ಪ್ರಬಂಧ ತೋಳ್ಕಾಪ್ಪಿಯಂ ನಲ್ಲಿ ವಿವರಿಸಲಾದ ನಿಷ್ಕೃಷ್ಟ ವಾಕ್ಯ ರಚನೆಯನ್ನು ಅನುಸರಿಸಬೇಕಿತ್ತು. ಭಾರತಿ ಈ ವಾಕ್ಯ ರಚನಾ ಬಂಧನದಿಂದ ಹೊರಬಂದು ಪುದುಕವಿತೈ  (ಆಧುನಿಕ ಕವಿತೆಗಳು) ಎಂಬ ಗದ್ಯ-ಪದ್ಯ ಶೈಲಿಯ ರಚನೆ ಮಾಡಿದರು.
ಪತ್ರಿಕೋದ್ಯಮ
ಪತ್ರಿಕೋದ್ಯಮಿಯಾಗಿ, ತಮ್ಮ ದಿನಪತ್ರಿಕೆಗಳಲ್ಲಿ ವಿಕಟಚಿತ್ರಣ ಹಾಗು ರಾಜಕೀಯ ವ್ಯಂಗ್ಯಚಿತ್ರಗಳನ್ನು ಪರಿಚಯಿಸಿದವರಲ್ಲಿ ಭಾರತಿಯವರು ಭಾರತದಲ್ಲೇ ಮೊದಲಿಗರು. ಇವುಗಳು ವಿಡಂಬನಾಶೀಲವಾಗಿರುವುದರ ಜೊತೆಗೆ ಕೋಪದಲ್ಲಿ ಕೈಯಿಂದ ಬರೆಯಲಾದ ಸಚಿತ್ರ ವಿವರಣೆಯಾಗಿವೆ. ಇವುಗಳು ಅವರು ಪ್ರಭಾವಿತರಾದ ಥಾಮಸ್ ನಾಸ್ಟ್ ರ ಚಿತ್ರಗಳನ್ನು ಬಹಳವಾಗಿ ಆಧರಿಸಿವೆ. ಅವರು ಸ್ವದೇಶಮಿತ್ರನ್, ಇಂಡಿಯಾ , ವಿಜಯಾ ಹಾಗು ಬಾಲ ಭಾರತಮ್  ನಂತಹ ಹಲವಾರು ನಿಯತಕಾಲಿಕಗಳನ್ನು ಸಂಪಾದಿಸಿ ಪ್ರಕಟಿಸಿದರು.
ಸಾಹಿತ್ಯಕ ಕೃತಿ
ಭಾರತಿಯವರು ಬಹಳಷ್ಟು ಕೃತಿಗಳನ್ನು ರಚಿಸಿದ್ದಾರೆ; ಹಾಗು ತಮ್ಮ ಅಲ್ಪ ಜೀವಿತಾವಧಿಯಲ್ಲಿ ಅವರು ಹಲವಾರು ಕವನಗಳು, ಪ್ರಬಂಧಗಳು, ಗದ್ಯ-ಪದ್ಯ ಹಾಗು ಕಾದಂಬರಿಗಳನ್ನೂ ರಚಿಸಿದ್ದಾರೆ. ಅವರು ಕವಿತೆಗಳನ್ನು ಸಾಂಪ್ರದಾಯಿಕವಾಗಿ ಹಾಗು ಪುದುಕವಿತೈ ಎಂಬ ತಮ್ಮ ಹೊಸ ಶೈಲಿ ಎರಡರಲ್ಲೂ ರಚಿಸಿದ್ದಾರೆ. ಅವರ ರಚನೆ ಗಳನ್ನು ಈ ಕೆಳಕಂಡಂತೆ ಸಂಪೂರ್ಣವಾಗಿ ವಿಂಗಡಣೆ ಮಾಡಬಹುದು.
ಅನುವಾದಗಳು
ಕುಯಿಲ್ ಪಾಟ್ಟು - ಷುಜೊ ಮತ್ಸುನಾಗ ಇದನ್ನು ಜಪಾನಿ ಭಾಷೆಗೆ ತರ್ಜುಮೆ ಮಾಡಿದ್ದಾರೆ (8 ಅಕ್ಟೋಬರ್ 1983)
ಕುಟುಂಬ
ಡಾ. ರಾಜಕುಮಾರ್ ಭಾರತಿ ಅವರ ಪುತ್ರ ಹಾಗು ಸುಬ್ರಮಣ್ಯ ಭಾರತಿ ಅವರ ಮರಿಮಗ ನಿರಂಜನ್ ಭಾರತಿ, ತಮ್ಮ ಬಾಲ್ಯ ಸ್ನೇಹಿತ ವೆಂಕಟ್ ಪ್ರಭು ಅವರ ತಮಿಳು ಚಿತ್ರ ಮನ್ಕಥಾಗೆ ಒಂದು ಗೀತೆ ರಚಿಸಿದ್ದಾರೆ
ಬಾಹ್ಯ ಕೊಂಡಿಗಳು
ವರ್ಗ:ತಮಿಳು ಕವಿಗಳು ವರ್ಗ:ತಮಿಳು ಕ್ರಿಯಾವಾದಿಗಳು ವರ್ಗ:ತಮಿಳು ಭಾಷೆಯ ಲೇಖಕರು ವರ್ಗ:ಭಾರತೀಯ ಸ್ವಾತಂತ್ರ್ಯ ಪ್ರತಿಪಾದಕರು ವರ್ಗ:ಭಾರತೀಯ ಕವಿಗಳು ವರ್ಗ:ಹಿಂದೂ ಕವಿಗಳು ವರ್ಗ:1882ರಲ್ಲಿ ಜನಿಸಿದವರು ವರ್ಗ:1921ರಲ್ಲಿ ಮರಣ ಹೊಂದಿದವರು ವರ್ಗ:ತಿರುನಲ್ವೇಲಿ ವರ್ಗ:ಟ್ಯೂಟಿಕಾರಿನ್ ವರ್ಗ:ಟ್ಯೂಟಿಕಾರಿನ್ ನ ಜನರು ವರ್ಗ:ಭಾರತೀಯ ಸುಧಾರಕರು ವರ್ಗ:ಭಾರತೀಯ ಜೀವನಚರಿತ್ರಕಾರರು ವರ್ಗ:ಕವಿಗಳು ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ಉಚ್ಚ ನ್ಯಾಯಾಲಯ
ಉಚ್ಚ ನ್ಯಾಯಾಲಯವು ಸಾಮಾನ್ಯವಾಗಿ ಒಂದು ದೇಶ ಅಥವಾ ರಾಜ್ಯದ ಪ್ರಧಾನ ನ್ಯಾಯಾಲಯವನ್ನು (ಅಥವಾ ಸರ್ವೋಚ್ಚ ನ್ಯಾಯಾಲಯ) ನಿರ್ದೇಶಿಸುತ್ತದೆ. ಕೆಲವು ದೇಶಗಳಲ್ಲಿ ಅದು ಅತ್ಯಂತ ಮೇಲ್ಮಟ್ಟದ ನ್ಯಾಯಾಲಯವಾಗಿರುತ್ತದೆ (ಉದಾ. ಆಸ್ಟ್ರೇಲಿಯಾದಲ್ಲಿ) ಮತ್ತು ಉಳಿದವುಗಳಲ್ಲಿ ನ್ಯಾಯಾಲಯಗಳ ಶ್ರೇಣಿ ವ್ಯವಸ್ಥೆಯಲ್ಲಿ ಅದು ಕೆಳಮಟ್ಟದಲ್ಲಿರುತ್ತದೆ (ಉದಾ. ಭಾರತ ಮತ್ತು ಇಂಗ್ಲೆಂಡಿನಲ್ಲಿ).
ವರ್ಗ:ಕಾನೂನು ಉಚ್ಚ ನ್ಯಾಯಾಲಯದ ರಚನೆ
ಕಾರ್ಲ್ ವಿಲ್ಹೆಮ್ ಶೀಲೆ
thumb|right|ಕಾರ್ಲ್ ವಿಲ್ಹೆಮ್ ಶೀಲೆ ಕಾರ್ಲ್ ವಿಲ್ಹೆಮ್ ಶೀಲೆ(ಡಿಸೆಂಬರ್ 9, 1742 – ಮೇ 21, 1786)ಸ್ವೀಡನ್ ದೇಶದ ರಸಾಯನಶಾಸ್ತ್ರಜ್ಞ. ಇವರು ಕ್ಲೋರಿನ್ ಮೂಲಧಾತುವನ್ನು ಕಂಡುಹಿಡಿದರು. ಇದಲ್ಲದೆ ಹಲವಾರು ರಸಾಯನಿಕಗಳನ್ನು,ಮಾಲಿಬ್ಡಿನಮ್ ಮೂಲಧಾತುವನ್ನು ಕೂಡ ಕಂಡುಹಿಡಿದವರು. ಆಮ್ಲಜನಕವನ್ನು ಮೊದಲಿಗೆ ಇವರೇ ಕಂಡುಹಿಡಿದರೂ ಸಕಾಲದಲ್ಲಿ ಪ್ರಕಾಶಿಸದಿದ್ದುದರಿಂದ ಇದರ ಗೌರವ ಜೋಸೆಫ್ ಪ್ರೀಸ್ಟ್ಲೆ ಯವರ ಪಾಲಾಯಿತು. ಇವರು ಜರ್ಮನಿಯಲ್ಲಿ ಜನಿಸಿದರು.ನಂತರ ಸ್ವೀಡನ್ ದೇಶದ ಕೊಪಿಂಗ್ ಎಂಬಲ್ಲಿ ರಾಸಾಯನಿಕಗಳ ಅಂಗಡಿ ತೆರೆದರು ಹಾಗೂ ತನ್ನೆಲ್ಲಾ ಸಂಶೋಧನೆಗಳನ್ನು ಅಲ್ಲಿಯೇ ಕೈಗೊಂಡರು. thumb|ಕೋಪಿಂಗ್ ನಲ್ಲಿರುವ ಶೀಲೆಯವರ ಮನೆ ಹಾಗೂ ರಾಸಾಯನಿಕಗಳ ಅಂಗಡಿ.
ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು ವರ್ಗ:ರಸಾಯನಶಾಸ್ತ್ರ
ಬಿ.ಎಲ್.ಜಯರಾಮು
ಡಾ, ಬಿ.ಎಲ್. ಜಯರಾಮ್ ಮಾಜಿ ಶಾಸಕ ಬಿ.ಜೆ. ಲಿಂಗೇಗೌಡರ ಪುತ್ರ. ವೈದ್ಯರಾಗಿ ಬಿ.ಜೆ. ಲಿಂಗೇಗೌಡ ಆಸ್ಪತ್ರೆ ಸ್ಥಾಪಿಸಿ, ರಾಜ್ಯ ಒಕ್ಕಲಿಗರ ಸಂಘದ ನಿರ್ದೇಶಕರಾಗಿ, ಕೆಂಪೇಗೌಡ ಮೆಡಿಕಲ್ ಕಾಲೇಜಿನ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದ ಅವರು ರಾಜಕಾರಣಿಯಾಗಿ ಗುರುತಿಸಿಕೊಂಡಿದ್ದಾರೆ. ಅವರು ಇತ್ತೀಚೆಗೆ ಅಗಲಿದ್ದಾರೆ.
ವರ್ಗ:ರಾಜಕಾರಣಿಗಳು
ಬೂಮ್ ಬೀಚ್
ಬೂಮ್ ಬೀಚ್ ಒಂದು ತಂತ್ರ ಆಟ ಮತ್ತು ಕಂಪ್ಯೂಟರ್ ಆಧಾರಿತ ನೆಲೆಗಳ ವಿರುದ್ಧ ದಾಳಿ ಇತರ ಆಟಗಾರರು ಮೇಲೆ ದಾಳಿ ಸಂಯೋಜಿಸುತ್ತದೆ. ಆಟದ ಕಥಾಭಾಗವು (ಕ್ಲಾನ್ಸ್ ಆಟದ ಸೂಪರ್ಸೆಲ್ ನ ಕ್ಲಾಷ್ ರಲ್ಲಿ ಆಟದ ಹೋಲುತ್ತದೆ) ರಕ್ಷಣಾ ಮತ್ತು ಪಡೆಗಳು ಒಂದು ದ್ವೀಪದಲ್ಲಿ ಆಟಗಾರ ಉಷ್ಣವಲಯದ ದ್ವೀಪ ಸ್ಥಾಪಿತವಾಗಿದೆ. [3]
ಆಟದ ಸಾಮಾನ್ಯವಾಗಿ ಲೆಫ್ಟಿನೆಂಟ್ ಕಮ್ಮಾರ ಪ್ರತಿನಿಧಿಸಲ್ಪಟ್ಟಿರುವ "ಭಂಡ" ಎಂಬ ಶತ್ರು ವರ್ಸಸ್ ಆಟಗಾರ ಹೊಂಡ.
ಇದಲ್ಲದೆ ಆಟದ ಮುಖ್ಯ ರೂಪದಿಂದ, ಸಹ ನೀವು ಕೆಲಸವನ್ನು ಪಡೆಗಳು ರಚಿಸಲು ಅಲ್ಲಿ ಸಹಕಾರಿ ಸ್ವರೂಪವಿರುತ್ತದೆ. ಪ್ರತಿಯೊಬ್ಬರೂ ಇಂಟೆಲ್ ಸಂಗ್ರಹಿಸಲು ಮಾಡಬೇಕು (ಇದು, ಉಳಿದಿರುವ ಅಥವಾ ದಾಳಿ ಆದೇಶಿಸುವ ಮೂಲಕ ಅಥವಾ ಪ್ರತಿಫಲಗಳು ಇದು ಎಂಬುದನ್ನು), ನಂತರ ಮೇಲಿನ ವರ್ಗೀಕರಿಸಲಾಗುತ್ತದೆ ಆಟಗಾರರು ನಂತರ ಬೇಸ್ ದಾಳಿ ಅಲ್ಲಿ. ಪ್ರತಿ ದಾಳಿ ಆರಂಭಿಸಲು ಸಲುವಾಗಿ ಇಂಟೆಲ್ ಒಂದು ಬದಲಾಗುವ ಪ್ರಮಾಣದ, ಒಂದು ದಿನ ಇರುತ್ತದೆ, ಮತ್ತು ಬೇಸ್ ದ್ವೀಪ ಪ್ರತ್ಯೇಕಿಸಿ.
ಬೂಮ್ಬೀಚ್ ಫ್ರಿಮಿಯಂ ( " ಉಚಿತ ಪ್ರೀಮಿಯಂ " ) ಮೊಬೈಲ್ ವೀಡಿಯೋ ಗೇಮ್ ಆಗಿದೆ ಮತ್ತು ಆಂಡ್ರಾಯ್ಡ್ ನಲ್ಲಿ ಲಭ್ಯವಿದೆ ಮತ್ತು ಸೂಪರ್ಸೆಲ್ ಅಭಿವೃದ್ಧಿಪಡಿಸಿತು ಬೂಮ್ .ಇದು ಮೃದು 11 ನವೆಂಬರ್ 2013  ಮತ್ತು ಕೆನಡಾದಲ್ಲಿ ಬಿಡುಗಡೆ ಸ್ಟಾರ್ಮ್ ಬೀಚ್ ಮತ್ತು ದಿನ ಗೆಲ್ಲಲು : ವ್ಯಾಪಕವಾಗಿ ಗೂಗಲ್ ಪ್ಲೇ ಅಂಗಡಿ ಮತ್ತು ಆಪಲ್ ಆಪ್ ಸ್ಟೋರ್ನಲ್ಲಿ ಸೂಪರ್ಸೆಲ್ ಮೂಲಕ 26 ಮಾರ್ಚ್  ಅಧಿಕೃತ ವಿವರಣೆ 2014. ಬಿಡುಗಡೆ ! ಬೂಮ್ ಬೀಚ್ ನೀವು ದುಷ್ಟ ಭಂಡ ವಿರುದ್ಧ ಯುದ್ಧ ಅಲ್ಲಿ ಯುದ್ಧತಂತ್ರವನ್ನು ಆಟ. "
ವರ್ಗ:ತಂತ್ರಜ್ಞಾನ ವರ್ಗ:ಕ್ರೀಡೆ
ಕೋಡಸಿಗ
ಕೊಡಸಿಗೆ ಅಥವಾ ಕೊಡಸಿಗ ಇದರ ವೈಜ್ಞಾನಿಕ ಹೆಸರು ಹೊಲೆರನಿ ಆಂಟಿಡೀಸೆಂಟ್ರಿಕಾ. ಇದು ಎಪೋಸೈನೇಸಿ ಸಸ್ಯ ಕುಟುಂಬಕ್ಕೆ ಸೇರಿದೆ. ಕರಾವಳಿ ಕರ್ನಾಟಕದ ಭಾಗಗಳಲ್ಲಿ ಇದನ್ನು ಕೊಡಸಾನ ಎನ್ನುತ್ತಾರೆ. ಕನ್ನಡದಲ್ಲಿ ಕೊಡಸಾನ, ಕೊಡಮುರಿಕೆ, ಕೊಡಸ, ಎಂಬುದಾಗಿಯೂ ಕರೆಯುತ್ತಾರೆ.
ಸಸ್ಯದ ಪರಿಚಯ
ಕೋಡಸಿಗ ಎಂಬುದು ಸಣ್ಣ ಪ್ರಮಾಣದ ಪರ್ಣಪಾತಿ ಮರ. ಪರಸ್ಪರಾಭಿಮುಖ ಎಲೆಗಳು, ತೊಗಟೆ ಬೂದುಕಂದು ಬಣ್ಣವಾಗಿರುತ್ತದೆ. ಕರ್ನಾಟಕದ ಪರ್ಣಪಾತಿ ಕಾಡುಗಳಲ್ಲಿ ಕಂಡು ಬರುತ್ತದೆ. ಎಲೆಗಳು ಡಿಸೆಂಬರ್-ಜನವರಿಗೆ ಹಳದಿ ಬಣ್ಣಕ್ಕೆ ತಿರುಗಿ, ಫೆಬ್ರವರಿ ತಿಂಗಳಿಗೆ ಉದುರಿ ಮರವು ಏಪ್ರಿಲ್‍ವರೆಗೆ ಎಲೆರಹಿತವಾಗಿದ್ದು, ಆಗ ಹೊಸ ತಳಿರು ಮೂಡುತ್ತದೆ. ಹೂಬಿಡುವ ಕಾಲ ವಿಭಿನ್ನವಾಗಿದ್ದು, ಸಾಮಾನ್ಯವಾಗಿ ಬಿಳಿಯ ಹೂಗೊಂಚಲು ಸುವಾಸನೆಯಿಂದ ಕೂಡಿದ್ದು ಮೇ ತಿಂಗಳಿಂದ, ಆಗಸ್ಟ್ ತಿಂಗಳವರೆಗೂ ಕಾಣಬರುತ್ತದೆ. ಕಾಯಿಗಳು ಹೂವಿನ ಜೊತೆಯಲ್ಲಿ ಬೆಳೆದು ೨೦-೪೦ ಸೆ.ಮೀ ಉದ್ದವಾಗಿ ಬೆಳೆದು ಆಗಸ್ಟ್ -ಅಕ್ಟೋಬರ್ ತಿಂಗಳಲ್ಲಿ ಜೋಡಿಜೋಡಿಯಾಗಿ ತೂಗಾಡುತ್ತದೆ. ಫೆಬ್ರವರಿ-ಏಪ್ರಿಲ್ ತಿಂಗಳಲ್ಲಿ ಬಿರಿದು ರೇಷ್ಮೆಯಂತಹ ಕೋಶಗಳಿಂದ ಆವೃತವಾದ ಬೀಜಗಳು ಹೊರಚೆಲ್ಲವುತ್ತದೆ. ಉತ್ತಮ ಸುವಾಸನೆ ಹೊಂದಿರುವ ಹೂವು ನಂತರ ಬೂರಗದ ಹತ್ತಿಯ ಕೊಡಿನ ತರಹ ಬೀಜಗಳಾಗಿ ಗಾಳಿಯಲ್ಲಿ ಬೀಜ ಪ್ರಸಾರವಾಗಿ ಸಸ್ಯಾಭಿವೃದ್ದಿಯಾಗುತ್ತದೆ. ಇದನ್ನು ಭಾರತದಾದ್ಯಂತ ಬೇಳೆಯುತ್ತಾರೆ. ಏಷ್ಯಾದ ದೇಶಗಳಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ. ಇದು ಭಾರತದ ಉಷ್ಣವಲಯದ ಭಾಗಗಳಲ್ಲಿ ಮತ್ತು ಹಿಮಾಲಯ ಪ್ರದೇಶಗಳಲ್ಲಿ ಸಮಾನ್ಯವಾಗಿ ಕಂಡುಬರುತ್ತದೆ. ೧,೧೦೦ ಮೀಟರ್ ಎತ್ತರದಲ್ಲಿ ಅಸ್ಸಾಂ ಮತ್ತು ಉತ್ತರ ಭಾರತದಲ್ಲಿ ಬೆಳೆಯುತ್ತಾರೆ. ಪಶ್ಚಿಮ ಘಟ್ಟ ಮೂಲದ ಈ ಸಸ್ಯ ವರ್ಗದ ಉಪಯೋಗ ದೇಶಾದ್ಯಾಂತ ಇರುವುದು ಕಂಡು ಬರುತ್ತದೆ.]
ಉಪಯೋಗ
ಅರಳಿದ ಕೊಡಸಿಗ ಹೂಗಳನ್ನು ತೊಳದು ಬಿಸಿಲಿನಲ್ಲಿ ಒಣಗಿಸಿಕೊಂಡರೆ ಬೇಕಾದಾಗ ತಂಬುಳಿ ಮಾಡಬಹುದು. ರಕ್ತಭೇದಿ ಖಾಯಿಲೆಗೆ ಇದರ ಬೀಜಗಳನ್ನು ಶುಂಠಿಯಿಂದ ಬೇರಸಿ ಔಷಧಿ ತಯಾರಿಸುತ್ತಾರೆ.
ಇದು ಪದೇ ಪದೇ ಬರುವ ಮಲೇರಿಯಾದಂತಹ ಜ್ವರವನ್ನು ಹುಟ್ಟುಡಗಿಸುವಗುಣ ಹೊಂದಿದೆ. ಇದರಿಂದ ಸ್ಟಿರಾಯ್ಡ್ ಹಾರ್ಮೊನ್ ಉತ್ಪಾದಿಸುತ್ತದೆ.
ಹೂವು, ಎಲೆ, ಬೀಜ ಎಳೆಕೊಡು, ತೊಗಡೆ ಮತ್ತು ಬೇರಗಳನ್ನು ಬಳಸಿ ವಿವಿಧ ಚರ್ಮರೋಗಗಳು ಹಾಗೂ ರಕ್ತದಲ್ಲಿನ ನಂಜಿನ ನಿವಾರಣೆಗೆ ಸಿದ್ದ ಔಷದಿ ನೀಡುತ್ತಾರೆ. ಮುಖ್ಯವಾಗಿ ಬೇರುಗಳಿಂದ ತಯಾರಿಸಿದ ಕಷಾಯವನ್ನು ಗಾಯ, ಹುಣ್ಣು ಕಜ್ಜಿಗಳನ್ನು ತೊಳೆಯಲು ಬಳಸುತ್ತಾರೆ.
ಉಲ್ಲೇಖಗಳು
A Text Book of Dravyaguna Vijnana by Dr. Prakash L. Hegde & Dr. Harini A.
ವರ್ಗ:ಮರಗಳು ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮ ವರ್ಗ:ಔಷಧೀಯ ಸಸ್ಯಗಳು ವರ್ಗ:ಆಳ್ವಾಸ್ ಶೋಭವನ ವರ್ಗ:ಸಸ್ಯಗಳು
ಬ್ರಾಡ್‌ಬ್ಯಾಂಡ್‌ ಇಂಟರ್ನೆಟ್ ಸಂಪರ್ಕ
thumb|right|ಬ್ರಾಡ್‌ಬ್ಯಾಂಡ್ ಸಬ್‌ಸ್ಕ್ರಿಪ್ಷನ್ಸ್ ಇನ್ 2005 ಬ್ರಾಡ್‌ಬ್ಯಾಂಡ್‌ ಇಂಟರ್ನೆಟ್ ಸಂಪರ್ಕ ವನ್ನು ಅನೇಕ ಸಲ ಸಂಕ್ಷಿಪ್ತವಾಗಿ ಬ್ರಾಡ್‌ಬ್ಯಾಂಡ್‌ ಎಂದು ಕರೆಯಲಾಗುತ್ತದೆ, ಅತಿ ಹೆಚ್ಚು ಮಾಹಿತಿ ಪ್ರಸರಣ ವೇಗದ ಅಂತರ್ಜಾಲ ಸಂಪರ್ಕ, ಇದು 56k ಮೊಡೆಮ್ ಬಳಸಿ ಡಯಲ್ ಅಪ್ ಸಂಪರ್ಕ ಪಡೆದುಕೊಳ್ಳುವುದಕ್ಕಿಂತ ಭಿನ್ನವಾದ ಸಂಪರ್ಕ ವ್ಯವಸ್ಥೆ.
ಡಯ ಅಪ್ ಮೊಡೆಮ್‌ಗಳು ಸೆಕೆಂಡಿಗೆ 56 kbit/s (ಒಂದು ಸೆಕೆಂಡಿಗೆ ಕಿಲೋಬಿಟ್‌ಗಳು) ಗಿಂತ ಕಡಿಮೆ ಬೈಟ್ರೇಟ್ ದರಕ್ಕೆ ಸೀಮಿತ ಮತ್ತು ಇದರಲ್ಲಿ ದೂರವಾಣಿ ಸಂಪರ್ಕದ ಸಂಪೂರ್ಣ ಬಳಕೆಯ ಅಗತ್ಯವ್ವಿದೆ, ಆದರೆ ಬ್ರಾಡ್‌ಬ್ಯಾಂಡ್ ತಂತ್ರಜ್ಞಾನಗಳು ಇದಕ್ಕಿಂತ ಎರಡರಷ್ಟು ವೇಗವನ್ನು ಒದಗಿಸುತ್ತವೆ ಮತ್ತು ಸಾಮಾನ್ಯವಾಗಿ ದೂರವಾಣಿ ಸಂಪರ್ಕಕ್ಕೆ ತಡೆ ಉಂಟುಮಾಡುವುದಿಲ್ಲ.
ಮಾಹಿತಿದರಗಳನ್ನು ಗರಿಷ್ಟ ಡೌನ್‌ಲೋಡ್ ಎಂಬ ಅರ್ಥದಲ್ಲಿ ನಿರೂಪಿಸಲಾಗಿದೆ ಏಕೆಂದರೆADSLನಂತಹ ಅನೇಕ ಸಾಮಾನ್ಯ ಗ್ರಾಹಕ ಬ್ರಾಡ್‌ಬ್ಯಾಂಡ್ ತಂತ್ರಜ್ಞಾನಗಳು ಡೌನ್‌ಲೋಡ್‌ಗಿಂತ ಹೆಚ್ಚು ನಿಧಾನವಾದ ಗರಿಷ್ಟ ಮಾಹಿತಿ ಅಪ್‌ಲೋಡ್ ಸಾಮರ್ಥ್ಯದ "ಅಸಿಮೆಟ್ರಿಕ್"—ಸ್ವಭಾವ ಹೊಂದಿವೆ.
"ಬ್ರಾಡ್‌ಬ್ಯಾಂಡ್ ಪೆನೆಟ್ರೇಷನ್" ಅನ್ನು ಈಗ ನಿರ್ಣಾಯಕ ಆರ್ಥಿಕ ಸೂಚಕವಾಗಿ ಕಾಣಲಾಗುತ್ತಿದೆ.
ಸ್ಥೂಲ ಅವಲೋಕನ
ಬ್ರಾಡ್‌ಬ್ಯಾಂಡನ್ನು ಅನೇಕ ಸಲ "ಹೆಚ್ಚು-ವೇಗ "ದ ಇಂಟರ್ನೆಟ್ ಸಂಪರ್ಕ ಎಂದೂ ಕರೆಯಲಾಗುತ್ತದೆ ಏಕೆಂದರೆ ಸಾಮಾನ್ಯವಾಗಿ ಅದರಲ್ಲಿ ಮಾಹಿತಿ ಪ್ರಸರಣ ವೇಗದ ದರ ಹೆಚ್ಚಾಗಿರುತ್ತದೆ. ಸಾಮಾನ್ಯವಾಗಿ ಗ್ರಾಹಕನಿಗೆ ಒದಗಿಸಲಾಗುವ ಸೆಕೆಂಡ್‌ಗೆ 256 kbit/s (0.256 Mbit/s) ಅಥವಾ ಅದಕ್ಕೂ ಹೆಚ್ಚಿನ ಸಾಮರ್ಥ್ಯದ ಸಂಪರ್ಕವನ್ನು ಸಂಕ್ಷಿಪ್ತವಾಗಿ ಬ್ರಾಡ್‌ಬ್ಯಾಂಡ್ ಇಂಟರ್ನೆಟ್ ಸಂಪರ್ಕ ಎಂದು ಪರಿಗಣಿಸಲಾಗುತ್ತದೆ. ಇಂಟರ್ನ್ಯಾಷನಲ್ ಟೆಲಿಕಮ್ಯುನಿಕೇಷನ್ ಯೂನಿಯನ್ ಸ್ಟ್ಯಾಂಡರ್ಡೈಸೇಷನ್ ಸೆಕ್ಟರ್ (ITU-T)ನ ಶಿಫಾರಸು I.113 ಬ್ರಾಡ್‌ಬ್ಯಾಂಡನ್ನು ಪ್ರಾಥಮಿಕ ವೇಗ ದರ ISDN, ಸೆಕೆಂಡಿಗೆat 1.5 ರಿಂದ 2 Mbit/s ವೇಗದ ಪ್ರಸರಣ ಸಾಮರ್ಥ್ಯದ್ದು ಎಂದು ನಿರೂಪಿಸಿದೆ. ಬ್ರಾಡ್‌ಬ್ಯಾಂಡ್‌ನ FCC ನಿರೂಪ ಎಂದರೆ ಸೆಕೆಂಡಿಗೆ  768 kbit/s (0.8 Mbit/s). ಆರ್ಥಿಕ ಸಹಕಾರ ಮತ್ತು ಅಭಿವೃದ್ಧಿ ಸಂಸ್ಥೆ (OECD)ಬ್ರಾಡ್‌ಬ್ಯಾಂಡನ್ನು ಕನಿಷ್ಟ ಒಂದು ದಿಕ್ಕಿನಲ್ಲಿ ಸೆಕೆಂಡಿಗೆ 256 kbit/s ಎಂದು ನಿರೂಪಿಸಿದೆ ಮತ್ತು ಈ ಬಿಟ್ ವೇಗದರವನ್ನು ಜಗತ್ತಿನಾದ್ಯಂತ ಬ್ರಾಡ್‌ಬ್ಯಾಂಡ್ ಎಂದು ಮಾರಾಟಮಾಡುತ್ತಿರುವ ಸಾಮಾನ್ಯ ಪ್ರಾಥಮಿಕ ಹಂತ. ಉದ್ದಿಮೆ ನಿರೂಪಿಸಿರುವ ಯಾವುದೇ ನಿರ್ಧಿಷ್ಟ ಬಿಟ್‌ರೇಟ್ ಇಲ್ಲ ಆದರೂ "ಬ್ರಾಡ್ ಬ್ಯಾಂಡ್" ಎಂದರೆ ಕಡಿಮೆ ವೇಗದರದ ಪ್ರಸರಣ ವಿಧಾನ ಎಂಬ ಅರ್ಥವಿದೆ. ಇಂಟರ್ನೆಟ್ ಸೇವೆ ಒದಗಿಸುವವ (ISPs) ಕೆಲವರು ಕಡಿಮೆ -ಬಿಟ್‌ರೇಟ್ ಈ ನಿರೂಪವನ್ನು ತಮ್ಮ ಅನುಕೂಲಕ್ಕೆ ಬಳಸಿಕೊಮ್ಡು ಅವುಗಳನ್ನು ಬ್ರಾಡ್‌ಬ್ಯಾಂಡ್ ಎಂಬುದಾಗಿ ಮಾರಾಟ ಮಾಡುತ್ತಿದ್ದಾರೆ.
ವಾಸ್ತವಿಕವಾಗಿ ಜಾಹೀರಾತು ಮಾಡಿದ ಬ್ಯಾಂಡ್‌ವಿಡ್ತ್ ಗ್ರಾಹಕನಿಗೆ ಯಾವಾಗಲೂ ಸಿಗುತ್ತದೆ ಎಂಬ ನೆಚ್ಚಿಗೆಯಿಲ್ಲ, ISPಗಳು ಅನೇಕ ಸಲ ತಮ್ಮ ಬಹಳಷ್ಟು ಚಂದಾದಾರರಿಗೆ ಅವರ ಬ್ಯಾಕ್‌ಬೋನ್ ಸಂಪರ್ಕ ಅಥವಾ ನೆರೆಯ ಸಂಪರ್ಕ ಇದನ್ನು ನಿರ್ವಹಿಸುವ ಅವಕಾಶ ಕೊಟ್ಟಿರುತ್ತವೆ, ಬಳಕೆದಾರರು ಆಗಿಂದಾಗ್ಗೆ ತಮ್ಮ ನೆಟ್‌ವರ್ಕ್ ಸಂಪರ್ಕದ ಸಾಮರ್ಥ್ಯವನ್ನು ಪೂರ್ಣ ಪ್ರಮಾಣದಲ್ಲಿ ಬಳಸಿಕೊಳ್ಳುವುದಿಲ್ಲ ಎಂದು ಅವರು ಭಾವಿಸುತ್ತಾರೆ. ಈ ಒಟ್ಟಾರೆ ತಂತ್ರ ಅನೇಕ ಸಲ ಕೆಲಸಮಾಡುತ್ತದೆ, ಆದ್ದರಿಂದ ಬಳಕೆದಾರರು ಬಹಳಷ್ಟು ಸಮಯ ಪೂರ್ತಿ ಬ್ಯಾಂಡ್‌ವಿಡ್ತನ್ನು ಬಳಸಿಕೊಳ್ಳುತ್ತಾರೆ, ಸಹಬಳಕೆದಾರನೊಂದಿಗೆ  peer-to-peer (P2P) ಫೈಲ್ ಶೇರಿಂಗ್ ವ್ಯವಸ್ಥೆಗಳನ್ನು ಅನೇಕ ಸಲ ವಿಸ್ತೃತ ಅವಧಿಯ ಹೈಬ್ಯಾಂಡ್ ವಿಡ್ತ್ ಬಳಕೆಯ ಅಗತ್ಯವಿರುತ್ತದೆ. ಈ ಕಾಲ್ಪನಿಕತೆಯ ಒತ್ತಡ ತಮ್ಮ ಸಾಮರ್ಥ್ಯವನ್ನು ವಿಪರೀತ ಉದಾಸೀನ ಮಾಡಿದ ISPಗಳಿಗೆ ದೊಡ್ಡ ಸಮಸ್ಯೆಗಳನ್ನು ಒಡ್ಡುತ್ತದೆ. ಈ ವಿಷಯದ ಬಗ್ಗೆ ಹೆಚ್ಚು ವಿವರಕ್ಕಾಗಿ, ಟ್ರ್ಯಾಫಿಕ್ ಶೇಪಿಂಗ್ ನೋಡಿ. ಈ ಪ್ರಾಥಮಿಕ ಉತ್ಪನ್ನಗಳಿಗೆ ಬೇಡಿಕೆ ಹೆಚ್ಚಾದಾಗ ಟೆಲ್ಕೋಗಳು ಹೆಚ್ಚು ವೇಗದ ಬಿಟ್ ದರಗಳ   ಸೇವೆಯನ್ನು ಪ್ರಾರಂಭಿಸುತ್ತಿವೆ. ಅಸ್ತಿತ್ವದಲ್ಲಿರುವ ಸಂಪರ್ಕಗಳಿಗೆ ಬಹುಪಾಲು ಸಮಯ ಹಾಲಿ ಇರುವ ಸಾಧನದ ಸಂಪರ್ಕಕ್ಕೆ ಅದನ್ನು ಮರು ಹೊಂದಾಣಿಕೆಯಷ್ಟೇ ಅಗತ್ಯವಿರುತ್ತದೆ.
ಬಹಳಷ್ಟು ಬ್ರಾಡ್‌ಬ್ಯಾಂಡ್ ಸೇವೆಗಳ ಮಾಹಿತಿದರಗಳು ಈಗಲೂ ಒಳ್ಳೆಯ ಗುಣಮಟ್ಟದ ವೀಡಿಯೋ ಒದಗಿಸುವ ಸಾಮರ್ಥ್ಯವನ್ನು ಒಳಗೊಂಡಿಲ್ಲ. ಉತ್ತಮ ಫಲಿತಾಂಶಕ್ಕಾಗಿ MPEG-2 ವೀಡಿಯೋಗಳಿಗೆ ಸೆಕೆಂಡಿಗೆ ಸುಮಾರು 6 Mbit/s ವೇಗ ದರದ ಅಗತ್ಯವಿದೆ. ಕೆಲವು ಉದ್ದೇಶಗಳಿಗೆ ಸಾಕಷ್ಟು ವಿಡಿಯೋ ಕಡಿಮೆ ಮಾಹಿತಿ ಪ್ರಸರಣ ವೇಗದಲ್ಲಿ ಸಾಧ್ಯವಾಗುತ್ತದೆ. ಕೆಲವು ವೀಡಿಯೋ ಕಾನ್ಫರೆಸಿಂಗ್‌ಗಳಿಗೆ ಬಳಸಲಾಗುವ ಸೆಕೆಂಡಿಗೆ 768 kbit/s ಮತ್ತು 384 kbit/s ವೇಗ ದರದ ಬಳಕೆಗಳು ಮತ್ತು ಮತ್ತು H.264/MPEG-4 AVC ಬಳಸಿಕೊಳ್ಳುವ ವೀಡಿಯೋಫೋನ್‌ನಲ್ಲಿ ಬಳಸಲಾಗುವ ಸೆಕೆಂಡಿಗೆ ಕನಿಷ್ಟ ಎಂದರೆ 100 kbit ಸಾಮರ್ಥ್ಯಗಳು ಇದಕ್ಕೆ ಉದಾಹರಣೆಗೆ MPEG-4 ಫಾರ್ಮ್ಯಾಟ್  ಕೇಬಲ್ ಮೋಡೆಮ್‌ನ ಕೆಳತುದಿ ಮತ್ತುADSL ನಿರ್ವಹಣೆಯಿಂದ ಸೆಕೆಂಡಿಗೆ 2 mbit ವೇಗದರದಲ್ಲಿ ಉತ್ತಮಗುಣಮಟ್ಟದ ವೀಡಿಯೋ ಒದಗಿಸುತ್ತದೆ.
ಬ್ಯಾಂಡ್‌ವಿಡ್ತ್‌ನ ಏರಿಕೆ ಈಗಾಗಲೇ ನ್ಯೂಸ್‌ಗ್ರೂಪ್‌ಗಳ ಮೇಲೆ ಪರಿಣಾಮ ಬೀರಿದೆ: alt.binaries* ನಂತಹ ಗ್ರೂಪ್‌ಗಳಿಗೆ ವಹಿಸಲಾಗಿರುವ ಇವು JPEG ಫೈಲ್‌ಗಳಿಂದ ಇಡೀ CD ಮತ್ತು DVD ಚಿತ್ರಣಗಳ ತನಕ ಹೆಚ್ಚಾಗಿವೆ. NTLನ ಪ್ರಕಾರ, ಅವರ ನೆಟ್‌ವರ್ಕ್‌ನಲ್ಲಿ ಟ್ರಾಫಿಕ್‌ನ ಪ್ರಮಾಣ ಪ್ರತಿದಿನದ ದಿನಕ್ಕೆ 150 ಗಿಗಾಬೈಟ್‌ನಷ್ಟು ಸುದ್ಧಿ ಪ್ರಸಾರ 2001ರಲ್ಲಿ ದಿನಕ್ಕೆ 1 ಟೆರಾಬೈಟ್ ಇದ್ದದ್ದು 2002ರಲ್ಲಿ 500 ಗಿಗಾಬೈಟ್ ಮಾಹಿತಿ ಪ್ರಸರಣಕ್ಕೆ ಅಂದರೆ ಪ್ರತಿದಿನ  4 ಟೆರಾಬೈಟ್‌ಗಳಿಗೆ ಏರಿಕೆಯಾಗಿದೆ.
ತಂತ್ರಜ್ಞಾನ
ಬಹಳಷ್ಟು ಪ್ರದೇಶಗಳ ಸ್ಟ್ಯಾಂಡರ್ಡ್ ಬ್ರಾಡ್‌ಬ್ಯಾಂಡ್ ತಂತ್ರಜ್ಞಾನಗಳೆಂದರೆ DSL ಮತ್ತು ಕೇಬಲ್ ಮೊಡೆಮ್‌ಗಳು. VDSL ಸೇರಿದಂತೆ ಬಳಕೆಯಲ್ಲಿರುವ ಹೊಸ ತಂತ್ರಜ್ಞಾನಗಳು ಟೆಲಿ ಫೋನ್ ಮತ್ತು ಕೇಬಲ್ ಪ್ಲ್ಯಾಂಟ್‌ಗಳಲ್ಲಿ ಆಪ್ಟಿಕಲ್ ಫೈಬರ್ ಸಂಪರ್ಕಗಳನ್ನು ಗ್ರಾಹಕರಿಗೆ ಹತ್ತಿರಕ್ಕೆ ತಂದು ಕೊಟ್ಟಿವೆ. ಫೈಬರ್‌ನಿಂದ ಪ್ರೆಮಿಸಸ್‌ಗೆ ಮತ್ತು ಫೈಬರ್‌ನಿಂದ ಕರ್ಬ್ ಸ್ಟ್ರೀಮ್‌ಗಳಿಗೆ ಇತ್ತೀಚೆಗೆ ಮಾತ್ರ ಬಳಸಲಾಗುತ್ತಿರುವ ಫೈಬರ್ ಆಪ್ಟಿಕ್ ಫೈಬರ್ ಸಂವಹನ, ಮಾಹಿತಿಯನ್ನು ತಾಮ್ರದ ತಂತಿಯ ತಂತ್ರಜ್ಞಾನಕ್ಕಿಂತ ಕಡಿಮೆ ವೆಚ್ಛದಲ್ಲಿ ಬಹುದೂರದವರೆಗೆ ಪ್ರಸರಣ ಮಾಡುವಲ್ಲಿ ನಿರ್ಣಾಯಕ ಪಾತ್ರ ವಹಿಸಿದೆ. ಕೇಬಲ್ ಅಥವಾ ADSL ಸೇವೆಯಿಲ್ಲದ ಕೆಲವು ಪ್ರದೇಶಗಳಲ್ಲಿ ಸಮುದಾಯ ಸಂಘಟನೆಗಳು ವೈ-ಫೈ ನೆಟ್‌ವರ್ಕ್‌ಗಳಾನ್ನು ಸ್ಥಾಪಿಸಲು ಪ್ರಾರಂಭಿಸಿವೆ ಮತ್ತು ಕೆಲವು ನಗರಗಳು ಮತ್ತು ಪಟ್ಟಣಗಳಲ್ಲಿ ಸ್ಥಳೀಯ ಸರ್ಕಾರಗಳು ಮುನಿಸಿಪಲ್ ವೈ-ಫೈ ನೆಟ್‌ವರ್ಕ್‌ಗಳನ್ನು ಸ್ಥಾಪಿಸುತ್ತಿವೆ. 2006ರ ವೇಳೆಗೆ, ಕೆಲವು ದೇಶಗಳಲ್ಲಿ HSDPA ಮತ್ತು EV-DO ತಂತ್ರಜ್ಞಾನಗಳನ್ನು ಬಳಸಿಕೊಂಡ ಬ್ರಾಡ್‌ಬ್ಯಾಂಡ್ ಮೊಬೈಲ್ ಇಂಟರ್ನೆಟ್ ಸಂಪರ್ಕ ಗ್ರಾಹಕರ ಮಟ್ಟದಲ್ಲಿ ಲಭ್ಯವಾಗುತ್ತಿವೆ. ಮೊಬೈಲ್ ಮತ್ತು ಸ್ಥಿರ ಬ್ರಾಡ್‌ಬ್ಯಾಂಡ್ ಸಂಪರ್ಕಕ್ಕಾಗಿ ಅಭಿವೃದ್ಧಿ ಪಡಿಸಲಾಗಿರುವ ಹೊಚ್ಚ ಹೊಸ ತಂತ್ರಜ್ಞಾನವೆಂದರೆWiMAX.
ಬಹುಸಂಪರ್ಕ ಮೊಡೆಮ್‌ಗಳು
ಡೈಮಂಡ್ ಮತ್ತು ಇತರೆ ಮಾರಾಟಗಾರರು ಬೌಂಡಿಂಗ್ ಸಾಮರ್ಥ್ಯದೊಂದಿಗೆ ಡ್ಯುಯಲ್ ಫೋನ್ ಲೈನ್ ಮೊಡೆಮ್‌ಗಳನ್ನು ಸೃಷ್ಟಿಸಿದವು. ಡ್ಯುಯಲ್ ಫೋನ್ ಲೈನ್ ಮೊಡೆಮ್‌ನ ಮಾಹಿತಿ ದರ ಸೆಕೆಂಡ್‌ಗೆ 90 kbit/s ಗಳಿಗಿಂತ ವೇಗವಾಗಿತ್ತು. ಇಂಟರ್ನೆಟ್ ಮತ್ತು ಫೋನಿನ ಛಾರ್ಜು ಸಾಮಾನ್ಯ ಡಯಲ್ ಅಪ್ ಛಾರ್ಜ್‌ಗಿಮ್ತ ದುಪ್ಪಟ್ಟು ಇರುತ್ತದೆ.
ಎರಡು ಇಂಟರ್ನೆಟ್ ಸಂಪರ್ಕಗಳನ್ನು ತೆಗೆದುಕೊಳ್ಳುವ ಲೋಡ್ ಬ್ಯಾಲೆನ್ಸಿಂಗ್ ಹಾರ್ಡ್‌ವೇರ್ ಕಡಿಮೆ ಲೋಡ್ ಇರುವ ಅಂದರೆ ಒಂದು ಲೈನು ವಿಫಲವಾದ ಪಕ್ಷದಲ್ಲಿ ಇನ್ನೊಂದು ಲೈನಿನ ಜೊತೆಗೆ ಸ್ವಯಂ ಸಂಪರ್ಕ ಪಡೆದುಕೊಂಡು ಸಂಪರ್ಕ ಕಡಿತಗೊಳ್ಳದಂತೆ ನೋಡಿಕೊಳ್ಳುತ್ತದೆ.
ISDN
ಇಂಟಿಗ್ರೇಟೆಡ್ ಸರ್ವಿಸ್ ಡಿಜಿಟಲ್ ನೆಟ್‌ವರ್ಕ್‌ನ (ISDN ) ಗ್ರಾಹಕರು ಮತ್ತು ವಾಣಿಜ್ಯ ಕೆಲಸಗಳಿಗೆ ಇಂಟರ್ನೆಟ್ ಸಂಪರ್ಕ ಪಡೆದುಕೊಳ್ಳಲು ಇರುವ ಅತಿ ಹಳೆಯ ಬ್ರಾಡ್‌ಬ್ಯಾಂಡ್ ಡಿಜಿಟಲ್ ಸಂಪರ್ಕ ವಿಧಾನಗಳ ಪೈಕಿ ಒಂದು. ಅದು ಟೆಲಿಫೋನ್ ಡಾಟಾ ಸರ್ವಿಸ್ ಸ್ಟ್ಯಾಂಡರ್ಡ್. DSL ಮತ್ತು ಕೇಬಲ್ ಮೋಡೆಮ್ ತಂತ್ರಜ್ಞಾನಗಳು ಲಭ್ಯವಾಗುವುದಕ್ಕೆ ಮೊದಲು 1990ರ ಕೊನೆಯ ಭಾಗದಲ್ಲಿ ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಅಥವಾ ಬಳಕೆ ತಾರಕಕ್ಕೆ ಏರಿತ್ತು. ಬ್ರಾಡ್‌ಬ್ಯಾಂಡ್ ಸೇವೆಯನ್ನು ಸಾಮಾನ್ಯವಾಗಿ ISDN-BRIಗೆ ಹೋಲಿಸಲಾಗುತ್ತದೆ ಏಕೆಂದರೆ ಇದು ಈ ಮೊದಲಿನ ಬ್ರಾಡ್‌ಬ್ಯಾಂಡ್ ಪೂರಕಗಳು ಎದುರಿಸಿದ ಸವಾಲುಗಳಿಗೆ ಮೂಲಾಧಾರವನ್ನು ಕಲ್ಪಿಸಿಕೊಟ್ಟ ಸ್ಟ್ಯಾಂಡರ್ಡ್ ಬ್ರಾಡ್‌ಬ್ಯಾಂಡ್ ಸಂಪರ್ಕ ತಂತ್ರಜ್ಞಾನ. ಈ ಪೂರಕಗಳು ಗ್ರಾಹಕರಿಗೆ ವೇಗದ ಮತ್ತು ಅಗ್ಗದ ಸೇವೆಗಳನ್ನು ಕೊಡುವ ಮೂಲಕ ISDNನ ಎದುರು ಸ್ಪರ್ಧೆಗಿಳಿಯುವ ಬಯಕೆ ಹೊಂದಿತ್ತು.
ಪ್ರಾಥಮಿಕ ವೇಗದರ ISDN ಲೈನು( ISDN-BRI ಎಂದು ಕರೆಯಲಾಗುವ) 2 ಡಾಟಾ "ಬೇರರ್" ಛಾನಲ್ಲುಗಳನ್ನು channels (ತಲಾ DS0 - 64 kbit/s ) ಹೊಂದಿರುವ ISDN ಲೈನು. ISDN ಟರ್ಮಿನಲ್ ಅಡಾಪ್ಟರುಗಳನ್ನು (ಅಂದಾಜಿನ ಮೇಲೆ ಮೋಡಮ್ ಎಂದು ಕರೆಯಲಾಗುವೆ), ಬಳಸಿಕೊಂಡು ಸೆಕೆಂಡಿಗೆ 256kbit/s ಅಥವಾ ಅದಕ್ಕಿಂತ ಹೆಚ್ಚು ಬ್ಯಾಂಡ್‌ವಿಡ್ತನ್ನು ತಲುಪಲು 2 ಅಥವಾ ಅದಕ್ಕಿಂತ ಹೆಚ್ಚು ISDN-BRI ಲೈನುಗಳನ್ನು ಒಂದು ಗೂಡಿಸಲು ಸಾಧ್ಯ. The ISDN channel bonding technology has been used for video conference applications and broadband data transmission.
ISDN-PRI ಎಂದು ಹೆಸರಿಸಲಾಗಿರುವ ಪ್ರಾಥಮಿಕ ದರದ ISDN 23 DS0 ಛಾನಲ್ಲುಗಳಿರುವ ಮತ್ತು ಒಟ್ಟು ಸೆಕೆಂಡಿಗೆ 1,544 kbit/s (US ಸ್ಟ್ಯಾಂಡರ್ಡ್)ಬ್ಯಾಂಡ್ ವಿಡ್ತ್ ಸಾಮರ್ಥ್ಯವಿರುವ ISDN ಲೈನ್. ISDN E1 (ಯೂರೋಪಿಯನ್ ಸ್ಟ್ಯಾಂಡರ್ಡ್) ಲೈನ್ 30 DS0 ಛಾನಲ್ಲುಗಳಿರುವ ಮತ್ತು ಒಟ್ಟು ಸೆಕೆಂಡಿಗೆ 2,048 kbit/s ಬ್ಯಾಂಡ್‌ವಿಡ್ತ್ ಇರುವ ISDN ಲೈನ್. ISDN ಟೆಲಿಫೋನ್ ಆಧಾರಿತ ಉತ್ಪನ್ನವಾಗಿರುವುದರಿಂದ ಅದರ ಅನೇಕ ಶಬ್ಧಗಳು ಮತ್ತು ಲೈನಿನ ಭೌತಿಕ ಆಯಾನುಗಳಾನ್ನು ಧ್ವನಿ ಸೇವೆಗಾಗಿ ಬಳಸಿಕೊಳ್ಳುವ ISDN-PRIಗಳು ಹಂಚಿಕೊಳ್ಳುತ್ತವೆ. ಆದ್ದರಿಂದ ISDN ಲೈನ್ ಯಾವುದೇ ನಿರ್ಧಿಷ್ಟ ಅಳವಡಿಕೆಯಲ್ಲಿ ಬಳಸಲಾಗಿರುವ ಸಾಧನ ಮತ್ತು ಟೆಲಿಫೋನ್ ಕಂಪನಿಯ ಕೇಂದ್ರ ಕಚೇರಿಯು ಒದಗಿಸುವ ಸ್ವಿಚ್ಚಿನ ಆಧಾರದ ಮೇಲೆ ಅದನ್ನು ಧ್ವನಿ ಅಥವಾ ಮಾಹಿತಿ ಮತ್ತು ವಿಭಿನ್ನವಾದ ಅನೇಕ ಆಯ್ಕೆಗಳಿಗಾಗಿ "ಪ್ರಾವಿಷನ್ ಮಾಡಲಾಗಿದೆ". ಬಹುತೇಕ ISDN-PRIಗಳನ್ನು ಮಾಹಿತಿಯ ಬದಲು PBX ವ್ಯವಸ್ಥೆಗಳನ್ನು ಬಳಸಿಕೊಂಡು ಟೆಲಿಫೋನ್ ಧ್ವನಿ ಸಂವಹನಕ್ಕಾಗಿ ಉಪಯೋಗಿಸಲಾಗುತ್ತಿದೆ. ಇರುವ ಒಂದು ಅನಿವಾರ್ಯ ಹೊರಪಡಿಕೆ ಎಂದರೆ ISDN ಮಾಹಿತಿ ಮತ್ತು ಮೋಡೆಮ್ ಕರೆಗಳನ್ನು ನಿರ್ವಹಿಸಲು ISPಗಳಿಗೆ ಸಾಮಾನ್ಯವಾಗಿ ISDN-PRIಗಳು ಇರುತ್ತವೆ.
ಈ ಮೊದಲಿನ ISDN ಡಾಟಾಲೈನುಗಳು ಸೆಕೆಂಡಿಗೆ 64kbit ಗಳ ಮಾಹಿತಿಯ 'B ' ಛಾನಲ್‌ಗಳಿಗೆ ಬದಲಾಗಿ ಸೆಕೆಂಡಿಗೆ 56kbit /sಗಳನ್ನು ಬಳಸಿಕೊಂಡಿದ್ದು ಪ್ರಮುಖವಾಗಿ ಒಂದು ಚಾರಿತ್ರಿಕ ಹಿತಾಸಕ್ತಿ. ಕೇಂದ್ರೀಯ ಕಚೇರಿಯ ಸ್ಟಿಚಿಂಗ್ ಸಾಧನವನ್ನು ಅವಲಂಬಿಸಿ ಇದು ಸೆಕೆಂಡ್‌ಗೆ 128 kbit/s ಮತ್ತು 112 kbit/s ದರಗಳ ISDN-BRIಯನ್ನು ಒದಗಿಸಿತು.
ಪ್ರಯೋಜನಗಳು
ಅನಾನುಕೂಲಗಳು
T-1/DS-1
ಇವು ವ್ಯಾಪಾರಕ್ಕಾಗಿ ಸಾಂಪ್ರದಾಯಿಕವಾಗಿ ಉದ್ದೇಶಿಸಿದ ಹೆಚ್ಚು ನಿಯಂತ್ರಿತವಾದ ಸೇವೆಗಳು ಇವುಗಳಾನ್ನು ಪ್ರತಿ ರಾಜ್ಯದ ಸಾರ್ವಜನಿಕ ಸೇವಾ ಆಯೋಗಗಳ (PSCs) ಮೂಲಕ ನಿರ್ವಹಿಸಲಾಗುತ್ತದೆ. ಇವುಗಳನ್ನು PSCಯ ತಾರಿಫ್ ದಾಖಲೆಗಳಲ್ಲಿ, ಸಂಪೂರ್ಣವಾಗಿ ನಿರೂಪಿಸಿರಬೇಕು, ಟೆರಿಟೈಪ್‌ಗಳನ್ನು ಪ್ರಚ್ಛನ್ನ ಸಂಪರ್ಕ ಸಾಧನಗಳೆಂದು ಈಗಲೂ ಹೇಳಲಾಗುತ್ತಿರುವ, 1980ಕ್ಕೂ ಹಿಂದಿನ ನಿರ್ವಹಣಾ ಕಾನೂನುಗಳಿವೆ. ಅಂತಹ T-1 ಸೇವೆಗಳು ತುಂಬಾ ಕಠಿಣ ಮತ್ತು ಪೆಡಸಾದ ಸೇವಾ ಅವಶ್ಯಕತೆಗಳನ್ನು ಹೊಂದಿವೆ. ಇವು ಸೇವಾ ವ್ಯವಸ್ಥೆಗಳ ನಿರ್ವಹಣೆ ವೆಚ್ಚವನ್ನು ಹೆಚ್ಚಿಸುತ್ತವೆ ಮತ್ತು ದೋಷಗಳಿರುವ ಸೇವಾ ಮಾರ್ಗಗಳನ್ನು ದುರಸ್ತಿ ಪಡಿಸಲು 24 ಗಂಟೆಗಳ ಕಾಲವೂ ತಂತ್ರಜ್ಞರು ಬೇಕಾಗಬಹುದು. (ಹೋಲಿಸಿ ನೋಡಿದರೆ, ISDN ಮತ್ತು DSLಗಳ ಮೇಲೆ PSCಯ ನಿಯಂತ್ರಣವೇ ಇಲ್ಲ) T-1 ಲೈನುಗಳ ದುಬಾರಿ ಮತ್ತು ನಿಯಂತ್ರಣ ಸ್ವಭಾವದಿಂದಾಗಿ ಸಾಮಾನ್ಯವಾಗಿ ಅವುಗಳನ್ನು ಲಿಖಿತ ಒಪ್ಪಂದಗಳಡಿ ಅಳವಡಿಸಲಾಗುತ್ತವೆ, ಒಪ್ಪಂದದ ಅವಧಿ ಸಾಧಾರಣವಾಗಿ ಒಂದರಿಂದ ಮೂರುವರ್ಷಗಳು. ಆದರೂ, ಅವು T-1 ಬಳಕೆಯ ಅಂತಿಮ ಬಳಕೆದಾರರಿಗೆ ಸಾಮಾನ್ಯವಾಗಿ ಕೆಲವೇ ನಿರ್ಬಂಧಗಳಿರುತ್ತವೆ, ಅಪ್‌ಟೈಮ್ ಮತ್ತು ಬ್ಯಾಂಡ್‌ವಿಡ್ತ್ ಮಾಹಿತಿ ದರಗಳನ್ನು ಖಚಿತಪಡಿಸಲಾಗಿದೆ, ಸೇವೆಯ ಗುಣಮಟ್ಟದ ಬೆಂಬಲವಿರಬಹುದು ಮತ್ತು ಸ್ಥಿರವಾದ IP ವಿಳಾಸಗಳ ಬ್ಲಾಕ್‌ಗಳನ್ನು ಸಾಮಾನ್ಯವಾಗಿ ಒಳಗೊಂಡಿರುತ್ತವೆ.
ಮೂಲಕಲ್ಪ T-1ನ ಧ್ವನಿಪ್ರಸರಣಕ್ಕಾಗಿ ರೂಪಿಸಿಕೊಂಡಿದ್ದರಿಂದ T-1 ಧ್ವನಿ ಸೇವೆಗಳನ್ನು ವ್ಯಾಪಾರ ವಹಿವಾಟಿನಲ್ಲಿ ವ್ಯಾಪಕವಾಗಿ ಬಳಕೆಯಾಗುತ್ತವೆ, ಪ್ರಾರಂಭಿಕ ಚಂದಾದಾರರಿಗೆ ಇದು ಗೊಂದಲ ಉಂಟುಮಾಡಬಹುದು. ಈ ಎರಡರ ನಡುವಿನ ವ್ಯತ್ಯಾಸಗಳನ್ನು ಕಾಣಲು ಸೂಕ್ತ "ಡಾಟಾ" ಅಥವಾ "ಧ್ವನಿ"ಯ ಪ್ರಿಫಿಕ್ಸ್‌ಗಳನ್ನು ಬಲಸಿ, ಪರಿಗಣಿಸಲ್ಪಟ್ಟಿರುವ T-1ನ್ನು ಉಲ್ಲೇಖಿಸುವುದು ಉತ್ತಮ. PSTNನೊಂದಿಗೆ ಸಂಪರ್ಕ ಹೊಂದಲು ವಾಯ್ಸ್ T-1 ಫೋನಿನ ಕೇಂದ್ರ ಕಚೇರಿ(CO)ಯಲ್ಲಿ ಅಮಾನತುಗೊಳ್ಳುತ್ತವೆ; ಡಾಟಾ T-1 ಪಾಯಿಂಟ್ ಆಫ್ ಪ್ರೆಸೆನ್ಸ್(POP)ವಿನಲ್ಲಿ ಅಥವಾ ಡಾಟಾ ಸೆಂಟರ್‌ನಲ್ಲಿ ಅಮಾನತುಗೊಳ್ಳುತ್ತದೆ. ಗ್ರಾಹಕನ ಸ್ಥಳ ಮತ್ತು POP ಅಥವಾ COಗಳ ನಡುವೆ ಇರುವ T-1ಲೈನನ್ನು ಸ್ಥಳೀಯ ಸಂಪರ್ಕ ಎಂದು ಕರೆಯಲಾಗುತ್ತದೆ. ಸ್ಥಳೀಯ ಸಂಪರ್ಕದ ಮಾಲೀಕ ನಿಮ್ಮ T-1, POP ಗೆ ಸಂಪರ್ಕ ಹೊಂದುವಲ್ಲಿ ಇರುವ ನೆಟ್‌ವರ್ಕ್ ಮಾಲೀಕನೇ ಆಗಿರಬೇಕೆಂದಿಲ್ಲ, ಮತ್ತು T-1ನ ಚಂದಾದಾರ ಈ ಎರಡೂ ಸಂಸ್ಥೆಗಳ ಜೊತೆಗೆ ಪ್ರತ್ಯೇಕ ಕರಾರುಗಳನ್ನು ಹೊಂದಿರಬಹುದು.
T-1ನ ನಾಮಕರಣ ವ್ಯವಸ್ಥೆ ವಿಸ್ತೃತವಾಗಿ ಏರಿಳಿತಗೊಳ್ಳುತ್ತವೆ, ಕೆಲವು ವಲಯಗಳಲ್ಲಿ DS-1, a T1.5, a T1, ಅಥವಾ a DS1 ಎಂದು ಕರೆಯಲಾಗುತ್ತದೆ. ಇವುಗಳಲ್ಲಿ ಕೆಲವು a DS-1ನ ಸ್ಟ್ಯಾಂಡರ್ಡ್ ಮತ್ತು T-1 ಅಥವಾ T-1.5ನ ಭೌತಿಕ ರಚನೆಯನ್ನು ಪರಿಗಣಿಸಿ ಟ್ರಂಕ್ ಲೈನಿನ ವಿವಿಧ ಆಯಾಮಗಳನ್ನು ವಿಶಿಷ್ಟೀಕರಿಸಲು ಪ್ರಯತ್ನಿಸುತ್ತದೆ. ಇವುಗಳನ್ನು ಲೀಸ್ಡ್ ಲೈನ್‌ಗಳು ಎಂದು ಕೂಡಾ ಕರೆಯಲಾಗುತ್ತದೆ, ಆದರೆ ಆ ಶಬ್ಧ ಸಾಮಾನ್ಯವಾಗಿ ಸೆಕೆಂಡಿಗೆ 1.5 Mbit/s ಮಾಹಿತಿ ದರಕ್ಕೆ ಅನ್ವಯಿಸುತ್ತದೆ. ಒಂದೊಂದು ಸಲ T-1 ಅನ್ನು "ಲೀಸ್ಡ್ ಲೈನ್" ಎಂಬ sಬ್ಧಕ್ಕೆ ಸೇರಿಸಬಹುದು ಅಥವಾ ಅದರಿಂದ ಹೊರತುಪಡಿಸಬಹುದು. ಅದನ್ನು ಏನೆಂದಾದರೂ ಕರೆಯಲಿ ಅದು T-3, SONET OC-3, ಮತ್ತು ಇತರೆ T-carrier ಮತ್ತು Optical Carrierಗಳನ್ನು ಒಳಗೊಂಡ ಇತರೆ ಬ್ರಾಡ್‌ಬ್ಯಾಂಡ್ ಸಂಪರ್ಕ ವಿಧಾನಗಳಿಗೆ ಅಂತರ್ಗತವಾಗಿ ಸಂಬಂಧಿಸಿದ್ದಾಗಿದೆ. ಇದರ ಜೊತೆಗೆ T-1ನ್ನ, T-1ಗಿಂತ ನಿಖರವಾಗಿ 4 ಪಟ್ಟು ಹೆಚ್ಚು ಬ್ಯಾಂಡ್ ವಿಡ್ತ್ ಇರುವ nxT-1ನ ಜೊತೆಗೆ ಒಟ್ಟಾಗಿಡಬಹುದು.
T-1 ಅನ್ನು ಇನ್ಸ್ಟಾಲ್ ಮಾಡಿದಾಗ ಆಯ್ಕೆ ಮಾಡಿಕೊಂಡ ಕ್ಯಾರಿಯರ್‌ನಲ್ಲಿ ಕೊಳ್ಳಬೇಕಾದ ಅನೇಕ ಆಯ್ಕೆಗಳಿರುತ್ತವೆ, ಡಿಮಾರ್ಕೇಶನ್ ಪಾಯಿಂಟ್‌ನ ಸ್ಥಳ, ಚಾನಲ್ ಸರ್ವಿಸ್ ಘಟಕದ ಮಾದರಿ (CSU) ಅಥವಾ ಬಳಸಿದ ಡಾಟಾ ಸರ್ವಿಸ್ ಘಟಕ (DSU), ಬಳಸಿದ WAN IP ರೂಟರ್, ಆಯ್ಕೆ ಮಾಡಿಕೊಮ್ಡ ಬ್ಯಾಂಡ್‌ವಿಡ್ತ್‌ಗಳ ಮಾದರಿ ಇತ್ಯಾದಿ, ವಿಶೇಷ ಪರಿಣತಿ ಇರುವ WAN ರೂಟರ್‌ಗಳನ್ನು ಇಂಟರ್ನೆಟ್ ರೂಟನ್ನು ರೂಪಿಸುವ T-1 ಲೈನ್‌ಗಳ ಜೊತೆಗೆ ಅಥವಾ ಕಸ್ಟಮರ್ ಪ್ರಿಮೈಸಸ್ ಇಕ್ವಿಪ್‌ಮೆಂಟ್ (CPE) ಬಳಸಿಕೊಂಡು ಗ್ರಾಹಕರ ಪ್ಯಾಕೆಟ್ ಬೇಸ್ಡ್ (TCP/IP) ನೆಟ್‌ವರ್ಕ್‌ಗೆ VPN ಮಾಹಿತಿಯನ್ನು T-1 ಲೈನ್‌ಗೆ ಪ್ರಸರಿಸುತ್ತದೆ. ಸ್ಪೆ, CSU/DSUಗಳನ್ನು ಒಳಗೊಂಡಿದ್ದು, ಅದು T-1ನ DS-1 ಮಾಹಿತಿ ಪ್ರವಾಹವನ್ನು ಗ್ರಾಹಕನ ಎಥರ್ನೆಟ್   LANನ ಬಳಕೆಗಾಗಿ TCP/IP ಪ್ಯಾಕೆಟ್ ಮಾಹಿತಿ ಪ್ರವಾಹಕ್ಕೆ ಪರಿವರ್ತಿಸುತ್ತದೆ. ಅನೇಕ T-1 ಸೇವೆ ಒದಗಿಸುವವರು CPEಯನ್ನು ಸೇವಾ ಒಪ್ಪಂದದ ಭಾಗ ಎಂಬಂತೆ ಮಾರಾಟ ಮಾಡುತ್ತಾ ಬಂದಿದ್ದಾರೆ, ಇದು CSU, ಅಥವಾ DSU ರೂಟರ್‌ನ ಒಡೆತನ ಮತ್ತು ಡಿಮಾರ್ಕೇಷನ್ ಪಾಯಿಂಟ್ ಮೇಲೆ ಪರಿಣಾಮ ಬೀರುತ್ತದೆ.
T-1 ಸೆಕೆಂಡಿಗೆ ಗರಿಷ್ಟ 1.544 Mbit/s ಅನ್ನು ಹೊಂದಿದ್ದರೂ, ಬ್ಯಾಂಡ್‌ವಿಡ್ತ್‌ಗೆ ಸೆಕೆಂಡ್‌ಗೆ 128 kbit/s      ಇಂಟೀಜರ್ ಮಲ್ಟಿಪಲ್‌ ಅನ್ನು ಮಾತ್ರ ಬಳಸಿಕೊಳ್ಳುವ ಫ್ರ್ಯಾಕ್ಷನಲ್ T-1 ಕೊಡುಗೆ ಇರಬಹುದು. ಈ ರೀತಿಯಲ್ಲಿ ಗ್ರಾಹಕ ಅನುಕ್ರಮವಾಗಿ ಸೆಕೆಂಡಿಗೆ 128 kbit/s ಮತ್ತು 512 kbit/s ಇರುವ T-1ನ 1/12th ಅಥವಾ 1/3 ಸಂಪರ್ಕವನ್ನು ಮಾತ್ರ ಖರೀದಿಸಬಹುದು.
T-1 ಮತ್ತು ಫ್ರ್ಯಾಕ್ಷನಲ್ T-1 ಡಾಟಾ ಲೈನ್‌ಗಳು ಸಿಮೆಟ್ರಿಕ್ ಸ್ವಭಾವ ಹೊಂದಿವೆ, ಅಂದರೆ ಅವುಗಳ ಅಪ್‌ಲೋಡ್ ಮತ್ತು ಡೌನ್‌ಲೋಡ್ ಮಾಹಿತಿ ದರ ಒಂದೇ ಆಗಿರುತ್ತದೆ.